recursal/SuperWikiNEXT-32B huggingface dataset:
**姚俊威**（Dickson Yeo Jun Wei）係星加坡人，2019年畀美國政府揭發為中國政府做間諜。

早年生涯
----

佢喺2015年入讀新加坡國立大學李光耀公共政策學院嘅博士課程，2017年畀新加坡政府驅逐嘅美籍華裔學者黃靖曾經係姚俊威嘅導師。

擔當中國間諜案件
--------

佢喺2019年11月入境美國嘅時候喺紐約甘迺迪國際機場被捕，之後美國司法部宣布，姚俊威承認喺美國設立諮詢公司為中國情報部門收集情報，同埋使用專業人士社交網站領英招募一啲可能接觸保密信息嘅美國人，特別係一啲擁有高級別安全許可嘅美國軍方同埋政府僱員。招募返嚟嘅美國職員，會為佢嘅虛構公司客戶（即係中國）撰寫報告。佢仲向美國調查人員透露，佢先前嘅情報任務也包括美國以外嘅其他國家。

案件被報道初期，好多媒體都將佢嘅名翻譯作做楊忠偉。

2020年7月，佢喺美國法院承認一項非法做外國代理人嘅罪行，10月喺美國被判監禁14個月。

去到2020年12月，佢被遣返去新加坡嘅時候，被新加坡政府以《內部安全法》拉咗。新加坡內部安全局講明，新加坡唔畀外國人利用新加坡人進行有損新加坡安全同國家利益嘅任何活動，不過中國外交部回應事件嘅時候就話唔了解件事。

參考
--

1. 1 2 3 4  ASEAN：馬六甲, 關鍵評論網 (2020-12-30). 〈新加坡公民為中國從事間諜活動在美國認罪，今被遣返新加坡後被捕〉. 《The News Lens 關鍵評論網》 (中文). 喺2020-12-30搵到.
2. 1 2  〈美中交惡新動態：新加坡公民承認在美國為中國搜集情報〉. 《BBC News 中文》 (繁體中文). 喺2020-12-30搵到.
3. ↑  李思敏, 文 / (2020-12-30). 〈曾为中国从事间谍活动 新加坡男子姚俊威今早返新被捕〉. 《早报》 (簡體中文). 喺2020-12-30搵到.
4. ↑  〈新加坡已逮捕涉嫌在美國為中國當間諜的姚俊威〉. *hk.finance.yahoo.com* (中文). 喺2020-12-30搵到.
5. ↑  "Dickson Yeo". *www.mha.gov.sg* (英文). 原著喺2020-12-30歸檔. 喺2020-12-30搵到.
**楊慧敏**（**Mina Yeung**，1993年10月19號—）係香港女模特兒，參選2019年度香港小姐競選入圍15強。

簡歷
--

楊慧敏喺香港大學食物及營養系畢業，亦係2016年度香港小姐競選（中文：2016年度香港小姐競選）冠軍馮盈盈嘅同系師姐，大佢一年級。讀大學嗰陣佢參加2014年FACE UStar校花選舉攞到冠軍。畢業之後，佢先後做過國泰港龍航空空姐同傳訊工作，亦一路兼職模特兒。

楊慧敏喺2019年參選香港小姐入圍，傳媒初頭形容佢似糖妹，亦有網民話佢似日本AV女優麻倉憂（中文：麻倉憂）。皆因佢係馮盈盈嘅師姐，又做過校花冠軍，所以被睇成其中一位熱門佳麗，不過佢最後都入唔到十強。

2021年楊慧敏參選ViuTV搞嘅《最後一屆口罩小姐選舉》，代號「老闆娘」，最終入圍總決賽八強，不過佢畀一啲網民批評佢喺節目嘅態度同表現，更被翻出舊帳：2020年疫情期間，有廿幾個KOL無理到政府避免多人聚會嘅呼籲，屈埋喺半島酒店一間客房搞生日會，楊慧敏被認出係其中一位參加者。楊慧敏懷疑因為抵受唔住批評，喺Instagram出文話自己一度想飲殺蟲水同漂白水自殺。

演出
--

### 電視節目（無綫電視）

* 2019年：2019年度香港小姐競選 參賽者（15強）

### 電視節目（ViuTV）

* 2016年：Full Speed Girls 第20集演出
* 2021年：最後一屆口罩小姐選舉 參賽者

參考
--

1. ↑  最後一屆口罩小姐｜050老闆娘曾不堪壓力自殺：吃殺蟲劑喝漂白水

出面網頁
----

* 楊慧敏嘅facebook頁
* 楊慧敏嘅Instagram頁
**貝斯剛尼**（**Silvio Berlusconi**，1936年9月29號—2023年6月12號），中國大陸叫**貝盧斯科尼**，係意大利前總理，亦係意大利球會AC米蘭嘅班主。

生平
--

貝斯剛尼喺意大利米蘭出世，入過大學讀法律。佢後生嗰陣成立咗建築工程公司同埋投資公司，專門搞投機生意。1980年貝盧斯科尼成立咗第一間意大利全國性私人電視台Canale 5，後尾重收購歐洲好多電視台，一時間佢成為咗傳媒大亨。

佢因為越嚟越有米，1994年佢開始投身政壇，成立咗意大利力量黨，同一啲右翼政黨結盟，贏咗1994年3月嘅選舉，當選總理。但喺1995年1月17號因為同盟成員內訌而解散。到2001年5月13號貝盧斯科尼又當選總理。

佢喺任內好多古靈精怪嘢搞，成日發表啲怪言論，一般人都將佢當做小丑看待。而且因為靠投機生意發達，貝盧斯科尼嘅背景一直係外界焦點。佢同佢嘅政府成日都被指貪污，好似2006年3月10號貝盧斯科尼就受到米蘭檢控當局有關貪污嘅起訴。而佢無耐落台，咁就係因為2006年4月佢領導嘅聯盟喺選舉度慘敗。2008年4月14號，佢領導嘅聯盟又贏得選舉，於是第三度坐上總理寶座。

2009年12月13號，佢喺米蘭一個政治集會畀人襲擊，塊面受傷，送咗去醫院留醫。

貝斯剛尼喺第三次執政後期因為歐洲債務危機而失去支持，佢喺2011年11月12號宣佈辭職。

由2016年開始，貝斯剛尼病痛多多，2020年9月頭中咗武肺；2023年6月12號，因血癌與世長辭，終年86歲。

AC米蘭
----

内文：AC米蘭
貝斯剛尼喺1986年收購AC米蘭。佢一手打造咗幾個冠軍，包括7屆意甲聯賽冠軍，同埋5屆歐洲聯賽冠軍盃冠軍。

|  |  |
| --- | --- |
| 權威控制 | 
* WorldCat
* VIAF: 84210432
* LCCN: n88025039
* ISNI: 0000 0001 2141 709X
* GND: 118945920
* SELIBR: 341135
* SUDOC: 033473552
* BNF: cb12433577f（資料）
* BIBSYS: 90876306
* NDL: 001287950
* NKC: js20020122054
* ICCU: RAVV094533
* BNE: XX854684
* CiNii: DA13241790

 |
喺**高琳琳九日命日記事件**中，事件主角係一個女嬰——高琳琳，因患咗先天性橫膈膜疝氣而夭折，父母將經過編成《九日生命日記》放上網誌，引嚟超過40萬瀏覽人次同1.05萬個回應留言，事件至2006年12月底被香港傳媒廣泛報導，並引起香港社會迴響。

事件經過
----

高琳琳喺2006年10月7號出世，出世9日後（即10月15號）逝世。父母二人都係基督教徒，阿爸高展鵬喺殘障學校中提供復康服務，阿媽陳文琪就喺香港大學言語治療學系任教。而《九天生命日記》主要由高展鵬撰寫，詳細記載將女出世第一日至到第九日死嘅過程，高展鵬喺個女出世滿月（即係佢出世後大概1個月）將日記放上網誌，並喺2個月同2個半月後寫咗兩篇後記。

事件由陳文琪有咗大概5個月開始，一次超聲波檢查發現胎兒患上罕見嘅先天性橫膈膜疝氣，胃因為橫膈膜出現細窿而上移，影響心、肺發展，威脅胎兒生命。然而，父母拒絕中止懷孕，並生咗個女。

2006年中秋節（10月6號），陳文琪有咗7個半月，喺例行產前檢查間，發現胎兒出現肺積水同心臟衰竭情況，要開肚生。第二日（10月7號），高琳琳出世，體重得三磅，冇喊過，同時全身發紫。因身體虛弱，隨即被送入深切治療部，喺氧氣箱內維持生命。

10月11號，醫生斷定高琳琳病情轉趨穩定，即時做手術，目標係將上移嘅胃拉下修補，並接駁腸道到肛門。然而，經過5個鐘，手術失敗，醫生建議同佢拔喉，將痛苦減到最低，父母唔答應。10月12號，父母安排個女喺深切治療部進行浸禮。父母最終接納醫生建議，喺第九日（10月15號）畀醫生拔除維生喉管，高琳琳喺出世後第九日結束生命。2006年11月6號，父母為高琳琳舉行安息禮。

陳文琪喺產後兩個幾月返香港大學言語治療學系重新回復教學職務。對於生個女嘅決定，她稱不後悔：「就算得千萬分之一機會，我都會畀佢嘗試創造生命奇蹟。」父母肯定咁話個女係上天帶來嘅最豐厚禮物，唔後悔同佢相聚九日，並稱日後會再生孩子，並會同細路講佢只排第二，重有一個家姐叫「琳琳」。
鸞。三才圖會
鸞。和漢三才圖會
金雞。有說話佢鸞原形。
鳳尾綠咬鵑
**鸞**，神雀一種，神鳥一種，瑞鳥一種，傳說由見到吉祥，天下太平安寧。說文話佢神靈之精，似雞赤色。山海經話佢有五彩紋。佢亦叫**鸞鳥**。有啲就話鳳一種。原型似現實紅腹錦雞，又叫金雞。日本就有人認為似鳳尾綠咬鵑。

  

古人想象個樣，可以見於三才圖會鳥獸一卷鳥類，排喺鳳之後。日本和漢三才圖會都有。

一說鸞由青鳳變成。䧳叫**和**，雄叫鸞。叫聲非常之好聽。傳說鸞會跟車，喺車上集合，雄喺前面鳴，䧳喺後面和。後世就造咗**和鸞**，就叫鸞仗。

禽經記載，鸞有話上半原變字再省畧。鸞初初五彩，耐咗就會變。另一講法，鸞聲似鈴，巒巒聲。周嗰時，法車上面綴大鈴，似鸞聲，後尾字改為鑾。

鸞後來又加咗婚姻意思，有話紅鸞星動。鸞同鳳後尾又夾埋一齊，好似鸞鳳和鳴、顛鸞倒鳳、乘鸞跨鳳、鸞飄鳳泊、鸞翔鳳翥、鸞翔鳳集。

Imperial Encyclopaedia - Manufacture - pic0145 - 鸞旗圖
天子有德先見到鸞。因而用喺天子儀仗，車前面有鸞旗。

又有傳說話，鸞血可做膠，駁返弓弩琴瑟之弦。

記
-

説文

|  |  |  |
| --- | --- | --- |
| 「 | 鸞、亦神靈之精也。赤色、五釆、雞形、鳴中五音、頌聲作則至。 | 」 |

山海經西山經

|  |  |  |
| --- | --- | --- |
| 「 | 有鳥焉、其狀如翟而五采文、名曰鸞鳥、見則天下安寧。 | 」 |

|  |  |  |
| --- | --- | --- |
| 「 | 女牀之山、有鳥名曰鸞鳥。 | 」 |

白虎通德論五行

|  |  |  |
| --- | --- | --- |
| 「 | 太陽見於巳。時為夏、夏之言大也。位在南方。其色赤。其精為鳥、離為鸞。 | 」 |

  

周書王會

|  |  |  |
| --- | --- | --- |
| 「 | 赤色、五采、雞形、鳴中五音。周成王時氐羌獻鸞鳥。 | 」 |

三才圖會

|  |  |  |
| --- | --- | --- |
| 「 | 鸞。說文云鸞。神靈之精也。赤色五采雞形。鳴中五音。頌聲作則至。一曰青鳳爲鸞。鸞雌曰和。雄日鸞。舊云鸞血作膠。可續弓弩琴瑟之弦。或曰鸞鳳之亞也。始生類鳳。久則五采變易。當上古時。鸞輿順動。此鳥輒集車上。雄鳴於前。雌應於後。後世不能致。作和鸞以象之。因謂之鸞仗。 | 」 |

攷
-

1. ↑  笹間良彦 (1994). 《図説・日本未確認生物事典》. 柏書房. p. 163. ISBN 978-4-7601-1299-9. `{{cite book}}`: Text "和書" ignored (help)
2. ↑  〈粵語審音配詞字庫〉. *humanum.arts.cuhk.edu.hk*. 喺2024-03-16搵到.
**被治者同意**（英文：Consent of the governed）係一個政治哲學嘅概念，代表住一個政府理論上一定需要，先至能夠合法咁管治嘅同意。呢個概念一般同君權神授相對。呢個概念亦都係打擊殖民主義同埋支持人民主權嘅論點之一。世界人權宣言嘅第21條亦提到"人民嘅意志係政府權力嘅基礎"。

種類
--

### 全數同意

呢種同意要求每一位受管治嘅人都同意接受管治人，而只要有部分唔接受，就算只係少數，都係國家分離嘅理由。大部分嘅國家，包括所有民主制度嘅國家，都係用大多數同意嚟管治。

### 假設性同意

喺某啲情況，知道一個人嘅同意唔一定可行，例如喺一個假設嘅情況底下，又或者對於一啲已經唔喺世嘅人嘅同意，所以就唯有用假設性同意。好多時候都會嘗試想像一個人喺自然狀態之下會做嘅決定，特別如果係同接受某一個政府有關。當然，唔少學者都拒絕呢種做法，除咗因爲唔現實之外，亦都因爲未必合邏輯：一個人好少會同意，一個本身自己可以侵犯權利嘅政府，嚟管治個人自己去抵制其他人侵犯佢嘅權利。

### 塑造性同意

根據宣傳學家 Edward Bernays，佢嘅書 *The Engineering Consent* (1955) 提及到公共關係嘅技巧，特別係政府點樣影響民意嘅取向。佢表明，"如果民意係能夠控制一個政府嘅運作，政府就一定唔能夠控制民意"。Edward Herman 同 Noam Chomsky 嘅書 *Manufacturing Consent* (1988) 亦提出咗類似嘅概念，聲稱喺美國嘅主流媒體同埋政府用佢哋報導時事嘅手法嚟"塑造民意"。

睇埋
--

* 法治
* 社會契約
* 人民主權

攷
-

1. ↑  〈世界人權宣言〉. 《聯合國》 (簡體中文). 喺2024-02-19搵到.`{{cite web}}`: CS1 maint: url-status (link)
2. ↑  Cassinelli, C. W. (1959). "The 'Consent' of the Governed". *Political Research Quarterly*. **12** (2): 391–409. doi:10.1177/106591295901200202. S2CID 154712817.
3. ↑  Pitkin, Hanna (1966). "Obligation and Consent—II". *The American Political Science Review*. **60** (1): 39–52. doi:10.2307/1953805. JSTOR 1953805. S2CID 251093199.
4. ↑  Bookman, John T. (1984). "Locke's Contract: Would People consent to It?". *American Journal of Economics and Sociology*. **43** (3): 357–68. doi:10.1111/j.1536-7150.1984.tb01750.x.
5. ↑  John C. Livingston & Robert G. Thompson (1966) *The Consent of the Governed*, 2nd edition, page 457, Collier Macmillan
6. ↑  Edward S. Herman; Noam Chomsky (1988). *Manufacturing Consent*. Pantheon Books.
**于品海**（英文：**Yu Pun Hoi**，1958年11月30號—）係香港企業家。

簡歷
--

于品海由加拿大留學返香港之後，先後喺《信報》、《財經日報》等傳媒任職編輯同專欄作家。

1991年用10億港幣由金庸處接手《明報》；之後又當選香港報業公會（中文：香港報業公會）主席，創辦《現代日報（中文：現代日報）》，收購《亞洲週刊》。1994年斥巨資創辦傳訊電視（中文：傳訊電視），短短三年蝕咗將近1億美元而賣盤。2009年收購當時被稱爲海外最大中文網站多維網（中文：多維網）。2015年籌備《香港01》，並喺2016年1月正式投入運作。

于品海欠債超過4億元，2023年10月畀建銀國際海外有限公司入稟申請破產。2024年3月26號，香港高等法院頒令于品海即時破產，兼畀懲罰性訟費。

爭議事件
----

### 犯罪同被赦免

1978年12月，于品海喺加拿大百貨公司偷咗價值200加元嘅嘢畀法院判罰錢。1994年，于品海畀《香港經濟日報》揭露1979年喺加拿大讀書期間有案底（英文：Criminal record）；于品海發表個人聲明話自己喺15年前喺加拿大使用他人支票同信用卡，涉資約4,600加元，並藏有手槍，曾服刑四個月；並辭去《明報》董事局主席同香港報業公會主席嘅職務。1995年，加拿大政府頒佈特赦（英文：Pardon），撤銷于品海嘅案底。

### 喺香港01被指干預編採自主

《香港01》近年涉及咗唔少同政治立場同編採自主有關嘅紛爭。《立場新聞》喺2021年訪問咗幾個喺親中派媒體（包括《香港01》在內）嘅記者，有受訪記者甚至形容因為投資人于品海代任總編輯，編採自主蕩然無存。

攷
-

1. ↑  〈【獨立報導・1】反送中引燃政治審查 記者的抉擇：堅持還是離職？ | 立場專題 | 立場新聞〉. 《立場新聞 Stand News》 (英文). 原著喺2021-03-19歸檔. 喺2021-03-18搵到.

* 〈《香港01》刪改六四事件解密檔案報道惹關注〉. 《BBC中文網》 (中文). 2017年12月21號.



|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
黃埔區紅十字會醫院
 **黃埔區紅十字會醫院**（粵拼：wong4 bou3 keoi1 hung4 sap6 zi6 wui2 ji1 jyun2）
，簡稱**黃埔區紅會醫院**、**黃埔區紅會**、**黃埔紅會**，係中國廣東廣州地區有醫療同康復喺埋一齊嘅一甲醫院，1953年成立，位置喺黃埔區南崗黃埔東路3762號（107國道嘅K2388+630標記位）。

佢亦係黃埔區第一間搞醫養結合嘅大型醫療機構。

史
-

呢間嘢喺1953年成立，初期喺郊區南基村南石市入面搞，期間嗌成**蘿崗第一聯合診所**。三年後，由於南基一分為二變成南灣同南崗，喺南崗墟嘅私人診所加開咗個**南崗聯合診所**出嚟，但嗰時係蘿崗醫院屬下直到1958年8月改名做**南崗衛生院**為止。所屬單位亦改成蘿崗人民公社衛生院。1968年同南崗各生產大隊搞合作醫療。改革開放之後，由於間診所仔唔符合嗰時嘅醫療發展規劃而開始轉型，重喺1988年5月13號改名做**黃埔區紅十字會醫院**重按區級人民醫院嘅模式嚟搞。佢先喺1991～1998年間拆咗好多周邊廢舊廠房，喺1995～1996年間升級做一甲醫院。

2017年3月同龍頭山壽星院正式簽訂「醫養融合」協議，重喺同年8月2號正式喺龍頭山附近搞老年病院區。

攷
-

1. 1 2 3  广州市黄埔区志 第208頁
2. ↑  黄埔区红十字会医院

出面網頁
----

* 黃埔區紅十字會醫院嘅官方網站
**修適士公爵亨利王子**（英文：**Prince Henry, Duke of Sussex**，1984年9月15號—），啲人叫慣佢做**哈里王子**或者**哈利王子**（**Prince Harry**），全名**亨利·查理斯·亞厘畢·大衛**（**Henry Charles Albert David**），係英女王伊利沙伯二世個孫，而家英國王位第六繼承人。2020年1月18號，英國皇室公布修適士公爵將退出皇室工作，喺2020年春天開始唔再使用殿下（HRH）銜頭。

早年
--

哈利王子1984年9月15號下晝4點20分喺英國倫敦西區帕丁頓聖瑪麗醫院嘅林都院區度出世。佢係威爾斯親王威廉嘅細佬。出生稱號係威爾斯哈利王子殿下，往往被暱稱做哈里王子。同年12月21號，喺温莎堡聖佐治堂由英國國教嘅最高神職人員坎特伯里大主教主持王子嘅洗禮。由於戴安娜王妃喺英國廣播公司嘅《廣角鏡》（*Panorama*）節目中承認曾經同騎兵少校詹姆士·休伊特（James Hewitt）偷情，因此有傳言哈里王子生父並非查理斯三世，但王室同休伊特本人都一直否認該傳聞。

求學
--

哈里王子嘅學業，幾乎都係跟住阿哥威爾斯親王威廉喺公學完成。細個嘅時侯，佢喺倫敦西區讀幼稚園，小學同埋中學時代就喺柏克郡度過。1998到2003年間喺伊頓公學就讀，畢業之後，嘅澳洲同萊索托度過一個空檔期（gap year），其後喺阿根廷度假。

屋企
--

哈利王子父母分別係查理斯三世同第一任老婆戴安娜王妃。老婆係修適士公爵夫人美謹，2019年5月6號佢哋生咗個仔阿奇（Archie Harrison Mountbatten-Windsor），2021年6月4號喺美國生咗個女莉莉畢（Lilibet Diana Mountbatten-Windsor）。

卸任皇室高級成員
--------

2020年1月8號，哈里王子夫婦喺未知會白金漢宮嘅情況之下自行向外宣布，將退出皇室高級成員，唔再履行皇室成員義務，亦即係，日常開支亦唔再由皇室承擔。佢哋話會以工作嘅方式達成經濟獨立，平均分配喺英國同北美洲居住嘅時間並會創立自己嘅慈善基金。喺嗰晚，白金漢宮發出咗簡短嘅聲明，指相關事務仍然喺討論階段，需要時間解決。

參考
--

1. ↑  "Hewitt denies Prince Harry link" (英國英文). 2002-09-21. 喺2018-05-20搵到.
2. ↑  "Prince Harry and Meghan to step back as senior royals" BBC [08-01-2020]
3. ↑  "In full: The Sussexes' statement and the Buckingham Palace response" BBC [08-01-2020]

出面網頁
----


維基同享有多媒體嘅嘢：  
**修適士公爵哈里王子**

* 修適士公爵哈里王子 修適士公爵哈里王子嘅Twitter 改維基數據
* 修適士公爵哈里王子/ 修適士公爵哈里王子嘅Instagram頁 改維基數據

* 修適士公爵哈里王子喺互聯網電影資料庫嘅資料 改維基數據
* 修適士公爵哈里王子喺魁北克國家圖書檔案館嘅資料 改維基數據
* 修適士公爵哈里王子喺BIBSYS嘅資料 改維基數據
* 修適士公爵哈里王子喺分面應用主題詞表識別碼嘅資料 改維基數據
* 修適士公爵哈里王子喺虛擬國際權威檔案識別碼嘅資料 改維基數據
* 修適士公爵哈里王子喺TMDb嘅資料 改維基數據
* 修適士公爵哈里王子喺Quora嘅資料 改維基數據
* 修適士公爵哈里王子喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 102307639
* LCCN: n00140230
* ISNI: 0000 0003 6806 5479
* GND: 123665582
* SUDOC: 077351347
* BNF: cb137486397（資料）
* BIBSYS: 1523352732183
* MusicBrainz: 08083857-c910-46c2-ae86-95b28e065018
* NKC: hka2010560879
* ICCU: TO0V715282

 |


|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
**趙盾**（前655年—前601年），諡號「宣」，又叫做**趙宣子**、**趙孟**、**宣孟**，嬴姓趙氏（秦朝之前，古人既姓氏係分開既，佢本姓嬴，因為祖先俾周穆王封咗去趙城，所以用封地趙城做氏），佢老豆係趙衰，佢係趙同、趙括、趙嬰齊既哥哥。趙盾係春秋時代晉國既卿大夫、權臣，執掌軍政大權。

生平
--

公元前656年（周惠王21年），因為「驪姬之亂」（晉獻公既妃子驪姬害死咗太子申生，迫走重耳、夷吾，然後立咗佢個仔奚齊做儲君），重耳逃亡去北狄既翟國，負責侍奉公子重耳既趙衰跟住去，逃亡北狄既19年間，佢娶咗北狄既女仔叔隗做老婆，生咗趙盾。

公元前621年（周襄王31年）8月，晉襄公死咗，當時趙盾執掌晉國既軍政大權，佢依照晉襄公既遺命立咗晉襄公既仔夷皋做國君。因為夷皋太年幼，所以當時既其他晉國官員都希望立年紀比較大既做國君。其實趙盾原本係想立住喺秦國既公子雍（晉文公同杜祁既仔），但係狐射姑（晉文公既表弟）傾向支持公子樂（晉文公同辰嬴既仔）。趙盾認為公子樂既阿媽地位卑賤，又侍奉過兩個國君，係一個淫婦，所以立公子樂做國君會唔夠威望，又無大國既庇護，毫無出息，係「母淫子辟」；相反，公子雍就「母義子愛」，公子雍既阿媽杜祁，為人謙讓，公子雍又喺秦國做過官（亞卿；周制既卿分三級，上卿、中卿、下卿；中卿又叫亞卿），而秦國強大，離我哋又近，需要既時候可以成為佢既外援，容易樹立崇高既威信，立佢做將會比較適合。晉襄公既夫人穆嬴每日都抱住太子喺朝廷上哭訴話太子無做錯任何事，唔應該無得繼位；去趙盾屋企向叩頭，又以「先君之命」做理由，軟硬兼施，趙盾同一眾大夫都怕咗穆嬴，所以放棄咗立公子雍，改立太子夷皋做國君（晉靈公）。

晉襄公死咗之後，因為晉靈公太細，所以軍政大權都落咗喺輔臣趙盾嗰度，開啟咗晉國卿大夫專權既先河。趙盾喺公元前621年（周匡王元年）8月，代表年幼既晉靈公，同齊昭公、宋成公、魯文公、衞成公、陳共公、鄭穆公、許僖公、曹共公會盟，開咗臣子參加諸侯會盟既先河，亦係春秋時代臣子坐大，諸侯地位下降既開始。

公元前619年（周襄王33年；魯文公8年）10月，趙盾同魯文公喺衡雍訂立盟約。

公元前615年（周公頃王4年），秦康公攻打晉國，趙盾率晉軍同秦軍喺河曲打仗。晉國大夫臾駢認為秦軍既糧食唔夠，唔能夠打持久戰，建議堅守待戰。秦國大夫士會睇穿臾駢既計謀，亦知道趙穿（趙盾既堂弟；晉襄公既女婿），既狂妄又唔識軍事，而且對臾駢唔服氣，所以叫秦兵襲擊晉國既軍營，引誘趙穿出擊。趙穿中咗計，孤軍出擊；趙盾因為驚趙穿俾秦國俘虜咗，全力出戰，接應趙穿；之後秦軍退咗兵。

公元前613年（周公頃王六年），趙盾同宋、陳、衞、鄭、許、曹六國既國君喺宋國既新城結盟。

公元前608年，楚國、鄭國攻打陳國、宋國，趙盾率領軍隊救援，佢同宋國、陳國、衛國、曹國等諸侯國既軍隊喺棐林會師，一齊進攻鄭國。

  

晉靈公荒淫無道，趙盾好幾次直言進諫。到咗公元前607年，晉靈公終於頂唔順，想殺咗趙盾，於是派咗鉏麑去行刺趙盾。因為趙盾出咗名係忠於國君，對晉國好重要，鉏麑唔忍心落手，自殺死咗。同年九月，晉靈公請趙盾飲酒，安排咗殺手埋伏喺殿堂，準備殺死趙盾。提彌明發現咗，急步走上殿堂，然後話：「臣下侍奉國君飲酒，超過三杯，就唔合禮㗎喇！」跟手扶咗趙盾落殿堂。晉靈公放狗追佢哋，提彌明上前同隻狗搏鬥，將隻狗殺死。趙盾話：「唔用人而用狗，雖然兇猛，又有乜嘢用呢！？」趙盾一邊搏鬥，一邊退出去，不過提彌明俾伏兵殺死咗；趙盾就逃出咗晉國既都城。趙盾逃亡緊既時候，喺9月26號，趙穿喺桃園殺死咗晉靈公。當時趙盾仲未走出晉國既國境，佢聽到晉靈公既死訊，就即刻折返。晉國既太史董狐喺史書上記錄話：「趙盾弒其君夷皋」，意思係「趙盾殺死咗佢既老細」，同時喺朝廷公布咗呢個睇法。趙盾解釋話：「老細唔係我殺既」。董狐回應話：「子為正卿，入諫不聽。出亡不遠，君弒，反不討賊，則志同。志同則書重，非子而誰？故書之曰『晉趙盾弒其君夷皋』」，意思係「你身為正卿，逃亡既時候又無離開國境，返嚟又無討伐逆賊，殺死國君既人，除咗你，仲可以係邊個？」趙盾話：「烏呼，我之懷矣，自詒伊戚，其我之謂矣」，意思係「唉！《詩經》話既『因為我既留戀，俾自己帶嚟咁大既憂傷』，講既大概就係我喇。」孔子話：「董狐，古之良史也，書法不隱。趙宣子，古之良大夫也，為法受惡。惜也，越竟免。」，意思係「董狐係古代既好史官，跟據事實，直言書寫，毫無隱諱。趙盾係古代既好大夫，因為史官既原則而蒙受殺死老細既罪行。實在可惜啊！如果佢逃亡既時候，走出國境，就唔會有咁既污名啦！」

公元前601年，趙盾病逝。

|
|  |
| 前任：**狐射姑** | **春秋晉國正卿**前621年—前601年 | 繼任：**郤缺** |
| 前任：**趙衰** | **晉國趙氏宗主**前622年—前601年 | 繼任：**趙括** |

參考
--

* 趙穿
* 趙氏孤兒

影視作品
----

### 電影

| 年份 | 名稱 | 主演 | 語言 |
| --- | --- | --- | --- |
| 2010 | 趙氏孤兒 | 鮑國安 | 國語 |

### 電視劇

| 年份 | 名稱 | 主演 | 語言 |
| --- | --- | --- | --- |
| 1999 | 莊姬公主 | 王文治 | 國語 |
| 2019 | 忠孝節義之萬古流芳 | 羅育忠 | 閩南話 |

參考
--

1. ↑  《左傳·文公七年》：穆贏日抱大子以啼於朝，曰：「先君何罪？其嗣亦何罪？舍適嗣不立而外求君，將焉置此？」出朝，則抱以適趙氏，頓首於宣子曰：「先君奉此子也而屬諸子，曰：『此子也才，吾受子之賜；不才，吾唯子之怨。』今君雖終，言猶在耳，而棄之，若何？」宣子與諸大夫皆患穆嬴，且畏逼，乃背先蔑而立靈公，以御秦師。箕鄭居守。趙盾將中軍，先克佐之。荀林父佐上軍。先蔑將下軍，先都佐之。步招御戎，戎津為右。及堇陰，宣子曰：「我若受秦，秦則賓也；不受，寇也。既不受矣，而復緩師，秦將生心。先人有奪人之心，軍之善謀也。逐寇如追逃，軍之善政也。」訓卒利兵，秣馬蓐食，潛師夜起。戊子，敗秦師於令狐，至於刳首。己丑，先蔑奔秦。士會從之。
2. ↑  《史記·晉世家》：太子母繆嬴日夜抱太子以號泣於朝，曰：「先君何罪？其嗣亦何罪？舍適而外求君，將安置此？」出朝，則抱以適趙盾所，頓首曰：「先君奉此子而屬之子，曰『此子材，吾受其賜；不材，吾怨子』。今君卒，言猶在耳而棄之，若何？」趙盾與諸大夫皆患繆嬴，且畏誅，乃背所迎而立太子夷皋，是為靈公。發兵以距秦送公子雍者。趙盾為將，往擊秦，敗之令狐。先蔑、隨會亡奔秦。
3. ↑  《史記·趙世家》：太子母日夜啼泣，頓首謂趙盾曰：「先君何罪，釋其適子而更求君？」趙盾患之，恐其宗與大夫襲誅之，乃遂立太子，是為靈公，發兵距所迎襄公弟於秦者。
4. 1 2  《《左傳·宣公二年》》.
5. ↑  《詩經·小雅·小明》：「心之憂矣，自詒伊戚」

參考文獻
----

* 《左传·文公》
* 《左传·宣公》
美法兩國各自擁有嘅第一艘核動力航空母艦——美國嘅企業號（左上）與法國嘅**戴高樂號**——並排航行嘅稀有畫面。 
飆風戰機於升降機上
**戴高樂號航空母艦**（**Charles de Gaulle R91**）係一艘隸屬於法國海軍嘅核子動力航空母艦，除咗係法國目前正係操作中嘅唯一一艘航空母艦外，亦係法國海軍嘅旗艦。正式成軍於2001年5月18號，戴高樂號係法國史上擁有嘅第十艘航空母艦，其命名源自於法國將領同政治人戴高樂。戴高樂號唔只係法國第一艘核動力航空母艦，事實上，佢係有史以來第一亦係唯一一艘唔屬於美國海軍嘅核動力航空母艦。

歷史
--

為咗取代1960年代時建造嘅傳統動力航空母艦福熙號（Foch R99）與其姊妹艦克喥蒙梭號（Clemenceau R98），法國早喺1970年代中期時就已開始規劃下一代航空母艦嘅建造計畫，但戴高樂號嘅龍骨實際上卻係喺1989年4月才喺法國船舶建造局（Direction des constructions navales，DCN）位於布雷斯特嘅海軍造船廠中安放起建。然而，喺一開始規劃時該艦原本係被當時嘅法國總統密特朗依照法國海軍旗艦命名嘅傳統，命名為**黎塞留號**（Richelieu）以承繼二次大戰時嘅戰艦黎塞留號。但喺1989年實際起造時又被當時嘅總理、戴高樂主義派（Gaullist）嘅席哈克命名為**戴高樂號**。

由於冷戰時代嘅結束再加上經濟唔景氣導致嘅國家財政困難，原訂1996年服役嘅戴高樂號工期一再延誤，直到1994年5月時才完工下水，以致連就役日程亦往後延至1999年。但之後由於又陸續發現核子反應爐強度唔足進行補強，與斜向飛行甲板（angled deck）長度唔足無法安全起降美製E-2C鷹眼式空中預警機而喺2000年時又進行咗甲板延長改造工程，將斜向甲板嘅長度增加咗4公尺，亦令到正式啟用嘅日程一延再延。

2001年5月18號戴高樂號正式就役，比原本預計嘅就役時間足足晚咗五年，進度延誤所造成嘅損失成為法國財政上嘅一個巨大黑窿。同年9月11號發生咗911事件，為咗協助美軍進行持久自由行動掃蕩阿富汗塔利班政權，戴高樂號與隨行嘅護衛艦隊首度穿過蘇伊士運河進入印度洋，於12月9號到達巴基斯坦大城喀拉蚩南方嘅海域上。喺美軍主導嘅攻擊行動中，戴高樂號上嘅艦載機至少進行咗140次以上嘅偵察與轟炸任務，係該艦服役以來第一次參與作戰任務。戴高樂號於2002年3月曾進入星架坡港進行休息補畀，並於7月1號時返回母港土倫。

構造與設計
-----

艦島
紫苑15型防空飛彈
戴高樂號係史上第一艘喺設計時加入咗匿蹤性能考量嘅航空母艦，35,000噸級嘅該艦與美國所擁有嘅數艘核動力航艦一樣，都係採用斜向飛行甲板，而唔採用歐製航空母艦常見嘅滑跳式甲板設計。

然而由於噸位只有美國嘅同類艦隻一半，因此戴高樂號只配備咗兩具艦首彈射器（美軍航艦通常為四具），而艦載機嘅上限亦只有一半約為40架上下，主要包括海基版本嘅陣風式戰鬥機與超級軍旗攻擊機兩款法製戰機，以及美製嘅E-2C鷹眼式空中預警機。

戴高樂號配備有非常先進嘅電子設備與法國最新銳嘅紫苑15型防空飛彈（Aster 15）與薩德哈爾 （SADRAL）輕型短程防空飛彈系統，令到整體嘅攻擊能力遠遠超過過去法國擁有過嘅幾艘航艦。喺由法英合作嘅次世代航空母艦仲未登場之前，戴高樂號可能仲得穩居歐洲戰力最強嘅航空母艦好一段時間。

後續發展
----


維基同享有多媒體嘅嘢：  
 **Charles\_de\_Gaulle\_(R91)**

傳統上法國海軍向來會採取同時擁有兩艘航空母艦嘅編制，以確保縱使喺其中一艘進廠維修時，亦仲有一艘可以值勤嘅配置方式。因此，除咗目前擁有嘅戴高樂號外，法國海軍仍然需要建造另一艘航空母艦，才能完成理想嘅編制。

然而，由於戴高樂號嘅建造過份昂貴，法國政府並冇打算興建另一艘同級艦，再加上近年來歐洲逐漸喺政經軍事方面趨向統合，因此與其它國家採取相同標準以慳建造成本已係主流趨勢。喺噉嘅背景下，下一艘法國航艦極有可能係採用與英國合作開發嘅方式建造。雖然法國方面較偏好使用核子動力來驅動船隻，但考量到英國皇家海軍嘅低建造成本要求，2004年時法國總統席哈克曾正式公佈，法國下一艘航空母艦將會用回傳統動力系統，考慮搭載燃氣渦輪引擎作為動力。
2006年2月10號到26號，意大利拖連奴舉辦冬季奧林匹克運動會，葡萄牙有派代表團參賽。今次係葡萄牙第五次參加冬奧，而上一次就係1998年，因為佢哋喺2002年無參加。葡萄牙淨係派咗一個運動員參賽，佢叫丹尼·席爾瓦，參加咗越野滑雪嘅項目。佢參加嘅係15公里傳統式嘅項目，喺96個完成賽事嘅參賽者之中佢排93。

背景
--

葡萄牙喺1912年第一次參加夏季奧運會，之後次次都有參加，1952年第一次參加冬奧，但係之後就斷斷續續咁參加，第二次參加係喺1988年，跟住1994年同1998年都有參加，但係1992年同2002年都無。所以今次拖連奴冬奧係佢哋第五次參賽。葡萄牙派出嘅代表團只有一個選手，就係越野滑雪運動員丹尼·席爾瓦。喺2010年冬奧，席爾瓦再次成為葡萄牙唯一一位參賽運動員。佢亦都係開幕典禮同閉幕典禮嘅持旗手。

越野滑雪
----

内文：2006年冬季奧林匹克運動會越野滑雪
參賽嘅時候席爾瓦32歲，佢參加咗15公里傳統式項目，完成時間係54分34秒，喺96名完成賽事嘅參賽者中佢排93，比金牌選手安德魯斯·韋爾帕盧慢16分鐘。

| Athlete | Event | Final |
| --- | --- | --- |
| Total | Rank |
| 丹尼·席爾瓦 | 男子15公里傳統式 | 54:34.1 | 93 |

參考資料
----

1. 1 2  "Portugal". Sports Reference. 原著喺3 January 2018歸檔. 喺9 May 2018搵到.
2. 1 2  "Danny Silva Bio, Stats, and Results". Sports Reference. 原著喺13 July 2017歸檔. 喺9 May 2018搵到.
3. ↑  "List of flag bearers – Torino 2006 – Olympics". Eurosport. 10 February 2006. 原先內容歸檔喺29 April 2018. 喺29 April 2018搵到.
4. ↑  "Flag Bearers for the Closing Ceremony – Olympic News". International Olympic Committee. 26 February 2006. 原先內容歸檔喺16 October 2016. 喺29 April 2018搵到.
5. ↑  "Cross Country Skiing at the 2006 Torino Winter Games: Men's 15 kilometres". Sports Reference. 原著喺3 August 2017歸檔. 喺10 May 2018搵到.
**馬亞木**博士（1931年—2024年3月17號），原名馬木林，花名「小巴大王」，經營香港最大規模嘅專線小巴經營商冠榮車行。

佢喺中國廣東省潮州市出世，17歲去香港搵食，喺紅磡大環山木屋區居住後改建為七層徙置樓住。1952年創立「廣發隆米行」同衫舖，工作交由大仔馬僑生打理。1960年代，通脹好高，馬亞木每次先用高息標頭會，囤積存貨，善價而沽。1967年香港暴動，糧食短缺，賺到第一桶金。六七暴動後，港府籌報並為免大量喺九巴罷工期間停駛，造成以輕工業為支柱嘅香港經濟損失，將普通客車轉為黑白階磚仔客車繼續以載客為主營業，實行牌車分離，有牌嘅至可以換車，作為管制，手持嗰類牌照嘅，可自由轉讓，當時牌價約五千至八千港元，司機人工一二百港元，政府限制小巴發牌行動，造就馬亞木一帆風順嘅開始。

1970年代同友人合資創立冠榮車行。1977年，專線小巴法例立法前，馬亞木已經儲咗廿幾個牌，銀行業改革，以兩成首期供款十年重有餘額，於是加快轉業專注小巴業務。

1979年，投得黃大仙往慈雲山37號專線服務，加上該區陸續興建入伙，大量乘客更助長一代流氓富豪嘅誕生，至今壟斷全港專線小巴嘅絕大部分利潤。

馬亞木亦投資物業，主要集中喺銅鑼灣、旺角、彌敦道同埋上環。

2015年，馬氏從領展（港交所：00823）買入兩個商場，被譽為全港數一數二嘅「舖王」同埋合資江蘇省嘅鎮江百貨城，每位投資者各出一億港元。

2024年，瑪亞木於浸會醫院逝世，享年96歲

親屬
--

* 姪：馬振達，喺六七暴動中吃過甜頭，得以取得公共小型巴士十四座牌照，馬亞木一問個姪架車嘅狀況，決心積極轉型投資公共運輸。
* 仔：馬僑生、馬僑武、馬僑文，都係冠榮車行嘅股東，逐步接掌家族事業。

作風
--

馬亞木作風極為低調，鮮有喺公開場合露面，行蹤亦非常保密。佢啲仔衣着樸素，更以普通車款代步，可謂香港典型嘅隱形富豪家族。

個人榮譽
----

* 美國科羅拉多哈頓大學榮譽工商管理博士
* 香港演藝學院榮譽院士（2017年）

攷
-

1. 1 2  〈馬亞木　MA Ah-muk　2017 榮譽院士〉 (繁體中文). 香港演藝學院. 原著喺2020年3月28號歸檔. 喺2020年3月11號搵到.


|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**資訊超負荷**（粵拼：zi1 seon3 ciu1 fu6 ho6；英文：**information overload**），又或者叫**資訊過多**，係指手上嘅資訊多得滯，搞到個人唔知應該點樣做決定好。廿一世紀初畀好多人指係資訊爆炸嘅事代：隨住資訊科技愈嚟愈先進，要搜集資訊愈嚟愈易，一個人喺 Google 搜尋器入面是但打幾隻字，就已經會搵到大量相關嘅料，啲料多到佢根本睇唔嗮。因此，資訊超負荷成為咗一種頗受關注嘅問題。

概論
--

睇埋：決策、資訊同資訊爆炸
要做決策，個人梗要或多或少噉搜集一啲資訊，例如商業上要決定「邊隻產品值得抌本做研發」，通常起碼要睇吓市場研究嘅結果，睇吓啲客對啲產品有咩意見；又例如想像行軍打仗（或者打射擊遊戲）嗰時，一位軍人要決定「要行邊條路線前往目標地點」，通常起碼會想知一條路線有冇敵軍活動嘅跡象；呢啲資訊會對佢哋嘅決策結果有具體影響－如果一間公司嘅管理層對市場形勢判斷錯誤，可以搞到間公司因為開發錯產品而損失慘重。

一個人望住大拃上面寫咗字（字係種包含資訊嘅符號）嘅紙仔，一時之間根本處理唔到啲紙仔上面嘅字講嘅內容－事實表明，接收到嘅資訊嘅量大得滯嗰時，會搞到個人覺得混亂。
心理學同腦神經學等領域上嘅研究表明，人腦嘅資訊處理能力係有限嘅，當一個人腦要處理嘅資訊嘅量大得滯（資訊過多），往往會搞到個人唔舒服，而且實驗性質嘅研究仲發現，當要處理嘅資訊嘅量大到咁上下，個人做準確判斷嘅能力會下跌。因為噉，資訊過多同資訊爆炸等嘅課題响決策相關討論上廣受關注。

應對
--

内文：大數據同機械學習
為咗應對「手上有大拃資訊」嘅問題，2010 年代嘅 IT 界興起咗大數據（big data）相關嘅領域。大數據泛指一啲「因為大得滯複雜得滯，廿世紀同打前嗰啲數據處理方法搞唔掂」嘅數據集。處理噉嘅數據會用到機械學習同第啲 AI 技術，呢啲技術重點係要將啲數據**簡化**：例如想像做市場研究，搵到拃數據返嚟，數據集包含咗描述 50,000 位消費者嘅數據，不過咁大拃數據，決策者難以一嘢理解拃數據畀到啲乜資訊，於是佢就行統計分析，將班消費者分做 5 個「類別」，每類內部差異細而類之間差異大，再描述每個類別有咩特徵－即係例如「第一類主要（75%）係 18 至 24 歲嘅後生仔女，同埋興响禮拜六日行街買嘢、第二類...」呀噉。

有關「點樣用 AI 相關技術應付大數據」嘅問題，仲可以睇吓統計分類同降維等嘅課題。

睇埋
--

* 分析癱瘓
* 決策疲勞
* 複雜系統
* 人機互動
* Cyberpunk
* 總描

註釋
--

1. ↑  事實係，「將數據入面嘅個體分類」就係聚類分析同混合物模型等嘅統計模型技術學做緊嘅嘢。

攷
-

1. ↑  Duncan, R. B. (1972). Characteristics of organizational environments and perceived environmental uncertainty. *Administrative science quarterly*, 313-327.
2. ↑  Miller, G. A. (1956). The magical number seven, plus or minus two: Some limits on our capacity for processing information. *Psychological review*, 63(2), 81.
3. ↑  Edmunds, A. & Morris, A. (2000). The problem of information overload in business organisations: a review of the literature. *International journal of information management*, 20(1), 17-28.
4. ↑  Sagiroglu, S. & Sinanc, D. (2013, May). Big data: A review. In *2013 international conference on collaboration technologies and systems (CTS)* (pp. 42-47). IEEE.
5. ↑  Duran, B. S. & Odell, P. L. (2013). *Cluster analysis: a survey* (Vol. 100). Springer Science & Business Media.
**源‧區**（粵拼：jyun4 keoi1，英文：**T‧PARK**）位於屯門曾咀稔灣路25號，係香港第一個自給自足嘅污泥處理設施，由環境保護署管理，結合多項先進科技同埋唔同類型嘅設施於一身，包括每日可以處理高達2000公噸污泥嘅焚化爐、發電系統、海水化淡廠，同埋亦有開放畀公眾參觀嘅教育同自然生態設施，裏面更設有香港唯一嘅公眾SPA水療池，利用燃燒污泥產生嘅熱力將水加熱。

T‧PARK「源．區」嘅「T」字代表「轉煥」，有「轉廢為能，煥然一新」嘅意思，標誌住香港致力落實「轉廢為能」策略嘅決心。

設計
--

源·區選址偏遠位於屯門稔灣，目的係對周邊環境影響減至最低，來往源·區可以利用海路同陸路運輸。

### 污泥運送

源·區接收香港11間主要污水處理廠嘅污泥，其中大概七成污泥由昂船洲污水處理廠經由海路運送。呢啲污泥存放喺密封貨櫃裏面，由拖船運去鄰近嘅新界西堆填區碼頭，再以貨車運到源·區處理，大大減低陸路運輸嘅負荷同對環境造成嘅影響。

### 自給自足

源.區唔需要外界提供水同電。

熱能
焚化過程產生嘅熱能可以回收，畀設施嘅三個水療池同冷暖空調系統使用。

電力
透過焚化爐、渦輪機同冷凝器嘅互相配合，將熱能轉化為電力，供應整個設施嘅日常運作所需。

全面水資源管理
廠房特設海水化淡廠提供飲用水同設施用水。另外，污水經處理後會循環再用，用嚟灌溉、沖厠所同清潔用途。

### 社區

源·區嘅兩座渦輪機全面運作嘅時候，可以產生剩餘高達兩兆瓦嘅電力輸出公共電網，足夠為4,000家庭供電，剩餘電力會輸出到公共電網。

### 建築設計

源·區由法國建築師 CLAUDE VASCONI 設計，流線同波浪型嘅設計概念源自四圍嘅山巒海岸。善用日光、自然通風同天台綠化，有效發揮節能作用。

### 園林

廣闊嘅園景區配以各種香港植物品種同一個雀鳥棲息濕地園。

### 環保物料

節能玻璃
設施外牆主要採用具高熱效嘅玻璃，令到室內更加温暖明亮。

環保塑木 / 再造木
設施採用易於保養同含回收物料製造嘅環保塑木代替天然木。接待處亦選用唔需要砍伐林木嘅再造木。

石屎磚塊 / 環保嵌板
設施嘅車道鋪設含有再造物料嘅環保石屎磚塊。接待處嘅牆身選用再造塑料製成嘅環保隔音牆板。

防撞木
回收舊灣仔碼頭嘅防撞木，用來製造設施裏面園藝工程同傢具。

粉煤灰
由設施原址掘挖出嘅粉煤灰會循環再用，成為園藝工程嘅填料。

重用物料
源·區回收來自其他香港工程嘅建築物料，作為設施嘅填土材料。

污泥處理流程
------

污泥用來做燃料，焚化過程所產生嘅熱能會被回收同轉化為電力。

### 污泥接收

貨車進入污泥卸置區將污泥倒入儲存缸之前，會經過磅橋進行秤重同記錄接收嘅污泥重量。密封嘅污泥卸置區設有先進嘅除臭系統，以避免對外傳出臭味。貨車車身必需經過清洗同吹乾先可離開卸置區。自動化大型泥夾將污泥傾倒到指定斗槽，經混合後再泵入焚化爐。

### 焚化

採用廣泛應用同高科技嘅流化床焚化技術，以高温燃燒嘅方式處理污泥。焚化爐裏面嘅燃燒氣體至少會有兩秒高達攝氏850度以上，以控制有機污染物嘅形成。呢個處理過程將棄置喺堆填區嘅污泥體積大減九成，同時亦減低咗溫室氣體嘅排放。

### 煙道廢氣淨化處理

採用高效嘅煙道廢氣淨化系統，去除煙道廢氣中嘅懸浮粒子同污染物。利用一系列嘅處理器，包括多管式旋風分離器、乾式反應器同袋濾式集塵器，分別將較大嘅懸浮粒子同微粒去除，並中和同清除酸性氣體、有機污染物同重金屬。透過持續排放監測系統去監察淨化後嘅煙道氣體，確保符合嚴格嘅國際排放標準。

### 發電

焚化爐就好似一個被大量水管包圍嘅鍋爐。焚化過程產生嘅熱能會將水煮熱，再轉化為蒸汽傳送到渦輪機產生電力。蒸汽喺冷凝器度凝結成水，然後回流到焚化爐再重複整個發電過程。

### 灰燼同殘餘物處理

在焚化污泥同煙道廢氣處理過程後收集所得嘅惰性灰燼同殘餘物，會暫存喺儲存倉。灰燼同殘餘物嘅成分先會經過測試，確保完全符合特定嘅處理標準，先至運去新界西堆填區棄置。同最初被送到設施嗰時相比，處理後嘅污泥體積大減九成，有助減輕堆填區嘅負荷。

全面水資源管理
-------

利用先進嘅海水化淡設施潔淨由附近后海灣抽取嘅海水，處理後提供需要嘅飲用水同設施用水。另外，亦會收集雨水用來做非飲用用途。污泥處理設施更採用設計周密嘅污水處理系統，直接喺廠裏面收集同處理所有污水，循環用來做灌溉、沖廁所同清潔，以達至「零污水排放」。

景點
--

源·林（T·GARDEN）
超過9,800平方米嘅戶外園林花園包括五大元素 — 噴泉花園、悠閒花園、禪園、濕地花園同戶外足浴池。

源·館（T·HALL）
訪客可喺呢個展覽廳透過一系列嘅創新同互動展品，認識污泥處理嘅過程。

源·湖（T·HABITAT）
重建嘅雀鳥保護區，樹木林立，係唔少自然野生生物嘅棲息地，包括小鸊鷉、翠鳥、苦惡鳥、蜻蜓同一啲兩棲動物。

源·泉（T·SPA）
焚化過程產生嘅熱能可以為設施內嘅水療池水加熱。置身喺熱水、暖水同凍水嘅水療池入面，可以眺望后海灣一望無際嘅海景，係舒緩同放鬆身心嘅最佳地方。

源·景（T·SKY）
位於行政大樓頂層，四周景致一覽無遺，更有一系列具環保意念嘅傢具同升級回收嘅陳列品以供參觀。

源·廊（T·GALLERY）
透過大型玻璃窗，訪客可以喺唔影響廠房嘅運作之下，睇到設施嘅營運情況。訪客亦會睇到一系列同實物一樣大細嘅模型而感受到設施嘅規模同複雜性。

源·臺（T·ROOF）
位於環境教育中心嘅天台，訪客身處呢個恬靜嘅戶外環境，可以鳥瞰后海灣嘅美麗景色。

源·茶（T·CAFE）
呢間自助茶館提供簡單輕食，並引入環保檯凳同餐具，為源·區增添貼心同意義。

源·廳（T·THEATRE）
配備先進嘅燈光影音系統，播放介紹源·區嘅短片。

源·點（T·CORNER）
舒適嘅等候同休息區，備有互動展品介紹環保資訊同播放自然生態短片。

開放時間
----

星期一、星期三至日 上晝10點至下晝7點 （星期二休息）

參考
--

1. ↑  香港首個污泥處理設施Ｔ．ＰＡＲＫ［源．區］開幕

睇埋
--

* 零碳天地

出面網頁
----

* 源·區嘅官方網站 Edit this at Wikidata
* 源·區嘅facebook頁 改維基數據
* 源·區嘅Instagram頁 改維基數據
* ̈ YouTube上面嘅源·區嘅頻道
美國駐世貿大使習達難（Dennis Shea）律師曾任副主席。
**美中經濟暨安全檢討委員會**（英文：**United States-China Economic and Security Review Commission**、非正式簡稱：**US-China Commission**或**USCC**）係一個美國政府機構，2000年10月通過國會授權設立，負責監督同調查美利堅合眾國同中華人民共和國之間關於國家安全，貿易等問題。成員由兩黨國會議員任命，每年發佈年度報告，係美國國會、白宮，決定美中政策一個重要指南。

對台灣關係
-----

中華民國總統接見USCC訪問團情況
蔡英文同訪問團談話

中央通訊社報導，中華民國總統蔡英文2018年5月22號喺中華民國總統府接見美國國會USCC訪問團時話，希望美國將中華民國列入「鋼鋁232關稅案」豁免名單。

睇埋
--

* 中美關係
* 中美戰略安全對話
* 美中關係全國委員會
* 中美貿易戰

參考
--

1. ↑  美國會報告：拉丁美洲依賴中國讓美擔心 香港經濟日報，TOPick-2018年10月17號
2. ↑  抗衡中國的新軍事能力美國會報告：美國只有十年發展機會 自由時報電子報-2018年5月10號
3. ↑  美国国会报告揭中共海外统战渗透台湾 大纪元，2018年8月27號
4. ↑  〈「中国は安保上の脅威」　米の超党派委員会が報告〉. Nikkei日本經濟新聞. 2018-11-14. 原著喺2018-11-19歸檔. 喺2018-11-20搵到.
5. ↑  總統接見美中經濟暨安全檢討委員會訪問團
趙孟堅歳寒三友圖
邊景昭三友百禽圖
**歲寒三友**，畫題之一，三友即松竹梅，歲寒即冬日。好多時三友一齊畫入畫。日本叫松竹梅，借用來分等級。

松竹寒冬唔落葉，梅反而開花，唔屈服寒季，用來比喻節操，清廉潔白，文人至理想。傳入日本意義又有唔同，意謂吉祥。平安時代就有，到江戶時代就好流行。

歲寒就由來已久，論語子罕有句「子曰、歲寒、然後知松柏之後彫也。」三友就去到大宋蘇軾先有。「風泉兩部樂、松竹三益友。」大元白樸朝中措有寫歲寒三友，「蒼松隱映竹交加、千樹玉梨花、好個歲寒三友、更堪紅白山茶。」更明確講松竹梅歲寒三友，大明漁樵閑話第四折寫，「到深秋之後、百花皆謝、惟有松竹梅花、歲寒三友。」

水墨畫來講，文同蘇軾等以竹為題。後來梅蘭菊松為題癬唔少。梅蘭菊竹就四君子有唔少。然而當中合松竹梅，就變成歲寒三友。元明就中意陶磁畫歲寒三友。

日本就陶磁漆器，以及染織。由於日本意味吉祥，婚禮、生產等喜慶就會用。佢同鶴龜合用。

攷
-

1. ↑  〈論語 : 子罕 - 中國哲學書電子化計劃〉. *ctext.org* (臺灣中文). 喺2024-03-27搵到.
2. ↑  〈游武昌寒溪西山寺〉. 《漢川草廬》. `{{cite web}}`: Check `|url=` value (help)CS1 maint: url-status (link)
**文瀾書院**（粵拼：man4 laan4 syu1 jyun2），係一間舊時喺廣州西關嘅書院，喺而家廣州市荔灣區下九路廣州酒家隔離嘅文瀾巷度，原係嘉慶年間富商鄉紳成立嘅清濠公所，旨在清理下西關各濠涌，亦係士紳階層議事、文會友之所，文昌廟係渠嘅附屬建築。1911年，省城各界率先喺文瀾書院宣布廣東獨立。1928年畀改造成中山戲院，共和國後變成南方玉雕廠，玉雕廠宜家剩低文瀾巷一間舖面。

史
-

### 背景

清末嗰陣下西關河涌好多，逢雨必氾濫、淤塞，啲街坊就推舉十三行洋商潘（能敬堂）、盧（廣利）、伍（怡和）、葉（大觀）四大富家攬頭夾份去清理濠涌。跟著，士紳何太清（進士）、鍾啟韶、潘如彥、龔在德、顏平章、桂清槐同埋一啲商行巨賈，群埋四大富豪，發起成立咗清濠公所。清嘉慶十五年（1810年）更由何太清等報請廣東布政使司、布政使曾燠核准，以下九甫繡衣坊（今日下九路肉菜市場、婦女兒童百貨公司以至原南方玉雕廠一帶）大屋十二間改建成公所屋宇。呢個係文瀾書院嘅前身。

大屋原先係義豐洋行商人蔡昭復嘅物業。乾隆五十年（1785年），蔡因還唔到外商啲債，官府就查封大屋抵債，各洋行商人就買低渠成為咗共有物業。

清濠公所創立同年，諸巨頭再次擴建公所，改名文瀾書院，由於文瀾書院嘅成員大部分都係科舉考試嘅人，所以佢哋成日都嚟拜文昌帝嘅又喺後邊起咗間文昌廟，定落「以文會友」嘅宗旨，廣聚粵中仕子。

### 活動

書院開初係由經銷洋貨大戶盧、潘、伍、葉四家按年輪值打理，後因「文風日盛」，改每年公推紳士十二人管理。所謂「文風」其實係設文會徵文，設獎金獎取錄啲書友咁。成為文瀾書院會員重有條限定：寓居西關嘅人係要稅業三十年後進庠入式，先至畀入院。不過嗰陣外洋歸來粵僑同廣州啲洋商唔少住喺西關，因此文瀾書院變埋紳商聚集嘅地方。嗰陣就好似粵省商會會長許芝軒，同時亦係文瀾書院大紳，重有易蘭生、張弼士、盧乃潼呢啲商賈，都成日出入書院，參與地方事務。

由於聚集唔少名流，「粵省科場士子，皆以入院為榮」，而「科場得意者多出身院中」。文瀾書院設立最初嘅50年間，西關一帶就有成幾十家中咗翰林進士，傳出下西關係風水寶地嘅佳話。而唔少港澳、海外歸僑同天津、漢口、上海啲粵幫商賈，喺下西關呢頭買落或自建物業，「以效孟母擇鄰之雅」。

文瀾書院雖有書院之名，實際上唔係升學應試嘅地頭，而係一個文會，類似城市文士沙龍咁，嗰陣得啲有生員以上功名嘅廣州士紳先至入到書院度活動。啲書友講天又講地，文瀾書院慢慢，就演變成廣州士紳介入本地管治嘅議事堂。隨著晚清紳權擴展，文瀾書院亦日益喺地方管治事務度加深咗影響。

#### 地方運動


維基文庫入邊相關嘅原始文獻：  

**粵省士紳們喺前期觀望時議決嘅保全廣東大局議案  
喺革命形勢轉變後議決嘅廣東獨立等十條議案**

1906年（光緒三十二年）9月清政府發出咗「預備仿行憲政」上諭，廣州啲中意搞憲政嘅新派士紳，同廣東省法政學堂啲教習，就一齊發起喺1907年（光緒三十三年）11月6號，正式喺文瀾書院成立廣東地方自治研究社，社長係舉人梁慶桂。初有社員172人，其中有士紳約佔90%。

1911年黃花崗起義以後，兩廣總督張鳴岐，水師提督李准等為首嘅清朝軍政當局，加強鎮壓同防範革命活動。10月25號，廣州城內紳商各團體喺文瀾書院集會，江孔殷主持咗呢次集會，討論「廣東提倡獨立，不如利用官府改良獨立」意見，通過成立改良政治總機關等決議。

後尾民軍陸續由各地抵達廣州，水師提督李准、兩廣總督張鳴岐轉軚支持革命黨人，同意獨立。11月8號，以商界團體為主嘅各界代表，喺省諮議局討論獨立問題，決定咗搵張鳴岐、龍濟光去做正、副都督，喺十一月九日宣佈獨立。後尾張鳴岐走咗佬，龍濟光亦褪軚，各界代表唯有重新開會，搵胡漢民做都督，陳炯明做副都督，直到十一月中，先至成立廣東軍政府。

### 解散

文瀾書院多年發展，積累唔少勢力同資產，持有過號稱廣州「酒家之冠」嘅文園酒家。1918年前後，羅崧藩入主文瀾書院，喺長達10幾年任內大肆貪污書院資產收入，1929年市工務局長程天固為推進西關清濠修路，就諗到搵大鱷羅崧藩來開刀，派出咗稽查員喺書院會友公宴帶走羅同渠嘅財務。事件驚動唔少要人，軍部同警隊偵緝隊等都想刮返羅，時粵軍要人梁鴻楷都有出面，但冇結果。程天固邀請財政局會同工務局，聯審逼使羅交出產據清算各項帳目，文瀾書院啲產業畀公開拍賣，所得資金一半畀工務局用去清河渠，一半去咗搞西關市立第二中學校。

遺物
--

2007年陣嘅石碑。
光緒八年（1882年）文瀾書院清濠公所自立記述組織活動嘅石碑，原先安置喺恩寧路逢慶首約度。共和國後畀定為廣州市文物保護單位。石碑而家放咗喺永慶坊嘅荔枝灣遊船碼頭旁邊。

參考
--

1. 1 2  〈广州西关的文澜书院〉. 原著喺2020年3月27號歸檔. 喺2017年9月16號搵到.
2. ↑  广州西关文澜书院的绅商活动 陈曙风
3. ↑  广东的社会自治传统 吴钩
4. ↑  广东地方自治研究社成立
5. ↑  〈文澜书院：以公益而兴，因公益而亡〉. 原著喺2018年2月9號歸檔. 喺2017年9月16號搵到.

睇埋
--

* 廣州史
想搵第二個意思嘅話，請睇**方位**。
東南西北
有數字東南西北
**東南西北**係一種摺紙，正方紙摺來玩，尤其細路。唔同地方有唔同叫法，又有唔同玩法。好似英國就占卜咁玩，叫**紙占卜**。德國叫佢**天堂地獄**。歐洲又有啲鹽格，或者胡椒樽。亦有啲叫佢**捉蟲**。日本以法文叫鑊，又或以西班牙文叫煲𧘹。

香港玩法，叫佢東南西北，四面寫上東南西北四字。入面寫有八句字，可以係任何指令，由寫嗰位自由發揮。

摺法
--

* 四角對摺三角兩次，摺出對交叉線。四角對摺三角兩次，摺出對交叉線。
* 四角向中心摺。四角向中心摺。
* 摺成細正方。摺成細正方。
* 反向背面。反向背面。
* 再四角向中心摺。再四角向中心摺。
* 摺成再細正方。摺成再細正方。
* 對面摺，勾出四瓣。對面摺，勾出四瓣。
* 完成完成

史
-

出生占星圖有似東南西北摺紋
估計出自歐洲，然而唔能確定。十二世紀星占有類似線圖，但唔肯定喺咪要摺。

玩法
--

主持將「東南西北」套落隻手度，其他玩家輪流揀方位同開閂幾多下，主持郁完個「東南西北」後，玩家就要跟住顯示嘅指令去做。

攷
-

1. ↑  Hatori, Koshiro (2018), "History of origami in the East and West before interfusion", *Origami5: Fifth International Meeting of Origami Science, Mathematics, and Education*, CRC Press, pp. 3–11
花園廣場入口
園景泳池下面嘅水池
用郵輪為主題嘅港灣豪庭廣場，主要商店有千色店。
**港灣豪庭**（英文：**Metro Harbour View**）喺香港九龍大角咀福利街8號，係一個住宅項目，地產發展商係恆基兆業同香港小輪。

港灣豪庭原本係油麻地小輪大角咀船廠同埋油麻地工業大廈舊址，隨住西九龍填海工程嘅進行，船廠已經搬去青衣島，油麻地工業大廈亦喺2000年拆咗，原址經過同政府修改土地用途之後，起咗樓面面積有成200萬平方呎嘅港灣豪庭，喺2003年5月入伙。物業由10座住宅同埋樓高4層嘅中型商場組成。住宅樓高45層，每層8伙，總共有提供3,520個單位，主要係兩房至四房嘅單位，面積由477方呎至到874方呎，部分單位設有主人套房及環保露台。

港灣豪庭近南昌公園、通州街公園、樂群街公園、九龍殯儀館、西九龍紀律部隊宿舍等等。

設施
--

平台花園佔地9,800平方米，有幾項設施，包括流線型園景泳池、兩個兒童遊樂場、花園廣場、多個特色水池噴泉同埋草坪。平台花園亦有有蓋行人通道連接各座樓、住客會所同埋來往地面出入口嘅電梯大堂。

物業有20萬呎大型住客會所，設施有成30種，包括健身室、保齡球室、攀石練習場、桑拿浴室、卡拉OK 室、壁球室、電腦模擬高爾夫球室、桌球室、音樂練習室、親子烹飪室同埋舞蹈室等，畀唔同住戶嘅需要。

* 平台花園平台花園
* 住客會所(港灣活力坊)住客會所(港灣活力坊)
* 兒童遊樂場兒童遊樂場

商場
--

港灣豪庭基座亦有20萬方呎大型商場，並且用超級郵輪做設計概念，喺2005年開咗。商場有係百貨公司、超級市場，便利店、多間地產代理、洗衣店、教育中心、診所、美容中心同埋茶餐廳等等。

平台花園事件
------

港灣豪庭原址原本唔係私人住宅用地，以恆基為首嘅發展商為咗港灣豪庭嘅發展計劃等政府批准，主動提出喺發展計劃裏面提供公共休憩用地。所以政府喺批准港灣豪庭的發展計劃嗰陣，規定發展商「喺地段內起同管唔少於9800平方米嘅公共休憩用地同埋開放該用地畀公眾人士使用」。物業起好之後，佢嘅平台花園（除咗會所同泳池之外）應該開放畀公眾使用，但係物業管理公司就一直無咁做，直至2008年頭由傳媒揭發之後，地政總署先至跟進，規定平台花園喺朝早7點至到夜晚10點開放畀公眾。涉及其它物業的同類事件陸續被揭發。

有港灣豪庭小業主唔滿意，話自己買樓嗰陣，被發展商嘅售樓廣告誤導，以為平台花園係住客專用，而發展商就回應話售樓書已經講明平台花園係公眾地方。

2008年4月6日，香港《蘋果日報》嘅一篇報道話亞洲電視嘅時事節目《時事追擊》曾經就呢件事訪問港灣豪庭嘅小業主，但係恆基就用抽起廣告向亞視施壓，結果節目裏面無播出呢段片，亞視同恆基都唔認有施壓嘅事。

有港灣豪庭嘅小業主爭取將平台花園重新「私有化」，唔開放畀公眾使用。2008年11月，有報道話香港政府地政總署研究緊豁免港灣豪庭地契中規定向公眾開放公共空間嘅條款，如果搞得掂，公眾將失去使用呢個平台花園嘅權利。

參考資料
----

1. ↑
2. ↑  《地政總署：已提醒港灣須開放花園》 互聯網檔案館嘅歸檔，歸檔日期2020年4月5號，.，《明報》，2008年1月29日。
3. ↑  《港灣豪庭住客不滿　區議員促購回平台花園》，《明報》，2008年3月30日。
4. ↑  《霸佔平台事件 追訪最終抽起 恆基涉干預亞視新聞節目》 互聯網檔案館嘅歸檔，歸檔日期2008年4月9號，.，香港《蘋果日報》，2008年4月6日。
5. ↑  《港灣豪庭法團：吸煙放狗難管理》 互聯網檔案館嘅歸檔，歸檔日期2009年2月21號，.，《明報》，2008年11月10日。
6. ↑  《政府研究暫豁港灣豪庭開放公共空間 被轟幫業主解困 未能平衡公眾利益》 互聯網檔案館嘅歸檔，歸檔日期2009年2月21號，.，《明報》，2008年11月10日。
7. ↑  〈政府(建議)豁免開放港灣豪庭〉. 原著喺2008年12月5號歸檔. 喺2009年5月21號搵到.

外部連結
----


維基同享有多媒體嘅嘢：  
**Metro Harbour View, Hong Kong**

* 港灣網 -- 活在西九龍
* 港灣豪庭法團工作坊
* 生活在港灣
* 港灣維權工作組
* 港灣人專線
* 港灣豪庭地圖
* 一九九七年或以後落成而須根據地契要求向公眾提供休憩空間的私人發展項目 (截至 2008 年 3 月為止)
* 港台電視節目－議事論事:公共空間被侵吞
* 港灣豪庭官方網頁
**周俊賢係潘焯熙的朋友**

簡歷
--

周俊賢曾經喺五旬節于良發小學（中文：五旬節于良發小學）同宣道會陳朱素華紀念中學（中文：宣道會陳朱素華紀念中學）讀過書。而周俊賢亦都喺2008年到2018年期間擔任五旬節于良發小學嘅校友會幹事，同時於2014年至2016年間獲選為嗰個會嘅副主席。喺2016年10月之後，嗰個會嘅副主席職務改由鍾曉晴（中文：鍾曉晴）接手。

記事
--

周俊賢除咗參與校友組織事務之外，亦都有就鐵路同電視廣播嘅公共事務提出意見同參與公開活動，佢嘅言論亦都曾經俾報紙同電視新聞所報導。

2004年12月21號，九廣鐵路公司嘅馬鞍山鐵路喺嗰日通車，有網民查翻馬鐵通車當日嘅電視新聞片段，發現周俊賢係其中一個喺大圍站大堂等候區入面排頭位等通車嘅乘客，並且喺大圍站開咗4號月台之後，好快咁跑到去搭馬鐵正式啟用之後第一班列車嘅人客。

2009年12月17號，港鐵因為要起沙田至中環綫而喺黃大仙竹園社區會堂舉行《公眾諮詢大會》，有發言嘅人表示竹園邨附近嘅地方出入鐵路車站嘅行人過路設施不足，但係當佢發言之後，俾人話佢唔係喺嗰度住，無資格發言，更加將佢拉跌並且扣住佢雙臂同喝罵，造成肢體衝突。事件俾《明報》報導之後，有網民認到佢就係周俊賢，並邀請佢就呢件事再作回應。

2014年2月17號，通訊事務管理局喺中環香港大會堂舉行《本地免費電視牌照續期公聽會》，有成功發言嘅與會觀眾認為無綫電視嘅細路節目《放學ICU》仲係用返20幾年前個節目編排模式，喺下晝四點幾做，但係而家啲細路喺下畫四點幾仍然仲喺學校而睇唔到個節目，故此希望電視台能夠調節一下個播映時間，喺翡翠台下畫五點零鐘先好做，甚至希望電視台能夠喺將節目喺夜晚嘅J2再重播多一次。有網民喺公聽會結束之後上載電視台喺晚間新聞報導入面所播出嘅片段，話講嘢嗰個人係周俊賢，而佢嘅言論亦都引發香港多個網上討論區嘅用戶攞咗嚟討論。結果，電視台最終喺2014年10月3號開始，將禮拜一到禮拜五嘅《放學ICU》節目褪遲到下晝4點50分喺翡翠台播映。

2018年8月25號，港鐵因應廣深港高速鐵路香港段嘅香港西九龍站開放日而舉行派飛活動，佢喺接受香港電台視像新聞訪問嘅時候就話，因為以佢所知，鍾意鐵路嘅朋友都想攞到呢啲飛，而且自己都想去參觀，所以就搭頭班東鐵綫火車，喺五點零鐘去到火炭鐵路大樓（中文：火炭鐵路大樓）等攞飛，亦都方便埋所認識嘅鐵路朋友。

2020年2月14號，港鐵屯馬綫一期喺嗰日通車，佢喺接受電視新聞訪問嘅時候，講返自己喺2004年係第一個喺大圍站搭「馬鐵」去烏溪沙站嘅乘客，所以想再嚟一次，希望可以再一次見證「馬鐵」擴展嘅時刻。而佢喺接受報章即時新聞嘅報導入面，更加被講到帶埋凳仔去排隊，仲攞住有自己個樣嘅電視新聞截圖嘅道具去到，被形容到準備得十分充足，亦都講到由於自己係「馬鐵」嘅第一位乘客，所以屯馬綫一期嘅開通對佢嚟講具有特別意義，希望能夠再一次延續歷史，亦會有一種圓滿嘅感覺，而新線喺情人節通車，有人一齊陪住慶祝就會更加閞心。對於當局應對新線開通嘅準備工作，佢形容警力規模明顯比以往大，幾乎每一個站都有警察企咗喺度。而港鐵亦都做足公共關係嘅工作，而且送禮物俾乘客，同以往新鐵路通車嘅做法有啲唔同。不過，佢亦都認為港鐵應該調整車費，馬鐵屯馬綫岀九龍應該要減價，改善「短貴長平」嘅現象，而唔係用優惠就可以塞住市民把口。同時，周俊賢亦都對港鐵安排「𡃁模」派朱古力嘅做法無乜好感，話就算由「𡃁模」主動派朱古力俾自己都唔一定會收，佢認為由嗰班鐵路公司嘅總監派禮物俾自己先至會開心同覺得佢哋有誠意。

攷
-

1. ↑  〈五旬節于良發小學校友會〉. 原著喺2012-07-04歸檔. 喺2019-08-29搵到.
2. ↑  〈五旬節于良發小學校友會〉. 原著喺2015-07-27歸檔. 喺2019-08-29搵到.
3. ↑  《馬鞍山鐵路已經投入服務》（香港無綫電視新聞，翡翠台《六點半新聞報道》，2004年12月21日）
4. ↑  Youtube片段：《沙田至中環綫第二輪公眾諮詢 - 第二場黃大仙段公眾諮詢大會(五)》
5. ↑  《沙中線諮詢會爆發肢體衝突》（明報，2009年12月20日，A12版）
6. ↑  香港網絡大典：TYC
7. ↑  Youtube片段：《Re: 沙田至中環綫第二輪公眾諮詢 - 第二場黃大仙段公眾諮詢大會(五)》
8. ↑  《兩台續牌公聽會爆罵戰 互聯網檔案館嘅歸檔，歸檔日期2020年3月16號，.》（星島日報，2014年2月18日）
9. ↑  Youtube片段：《周俊賢對放學ICU的睇法》
10. ↑  《高鐵站開放日門票兩小時派完　陳帆料日後毋須補貼港鐵》（香港電台視像新聞，2018年8月25日22時32分）
11. ↑  《屯馬綫一期開通首日運作大致暢順》（香港電台視像新聞，2020年2月14號）
12. ↑  《【屯馬綫通車】鐵路迷站內「開香檳」慶祝通車 轉車人流少市民寧搭巴士 互聯網檔案館嘅歸檔，歸檔日期2020年2月20號，.》（蘋果日報即時新聞，2020年2月14號）
13. ↑  請睇佢喺香港電台視像新聞專頁內嘅留言
**複疊**係種修辭手法，即係指重複用字。複疊無話特定字數，一個字又得，兩個字又得，幾個字又得，成句都得。即係疊字、疊詞、疊句之類，統稱為類疊。複疊除咗類疊，仲有複辭、反複。

複疊用咗會加強語氣，強調要處，改變節奏，調節音律。

例子
--

### 例句

* 疊字：呢度「形形色色」乜都有。
* 疊字：個男仔手腳「白白淨」，塊面「紅卜卜」。
* 疊詞：依件事要「研究研究」一下。
* 疊句：隻醬好好味，「加多啲啦，加多啲啦」。

### 歌

詩詞歌本來配曲而成。複疊成日都用，不可勝數。

* 詩《詩經·國風·周南·關雎》，起首「關關雎鳩，在河之洲。」「關關」為雀鳥之鳴，如今就講雀嗰種呱呱聲。依種重疊成二字，都係複疊。

* 辛棄疾《醜奴兒》，就有成句複疊：

> 
> 少年不識愁滋味、愛上層樓。愛上層樓、為賦新詞強說愁。
> 
> 
> 而今識盡愁滋味、欲說還休。欲說還休、卻道天涼好個秋。
> 
> 
> 

* 李清照嘅《聲聲慢·秋情》嗰句「尋尋覓覓，冷冷清清，悽悽慘慘戚戚。」亦係複疊典範。

* 原本客途秋恨起首「凉風有信、秋月無邊、虧我思嬌情緒、好比度日如年。」

杜喚唱《地水南音》，改成「凉風有信、秋月無邊、虧我⋯⋯虧我思⋯⋯思嬌情緒、好似度⋯⋯度日如年。」依類就為音律而成嘅複疊。

睇埋
--

* 複辭
* 反複
* 色名#粵語特色
* 冗餘
**蔡若蓮**，JP（**Choi Yuk-lin**，1966年9月29號—）係香港教育界人士，香港政府教育局現任局長。

簡歷
--

蔡若蓮從事教育工作超過廿年，1988年開始任教中學超過十年，之後任職教育局，負責校本課程及語文教學支援工作。2013年開始任職中學校長，其間亦有參與社會同教育服務工作，包括創立香港教師夢想基金，同埋參與撲滅罪行委員會同青年事務委員會嘅工作。

蔡若蓮喺香港浸會大學畢業，主修中國語言、文學及文化。其後，經持續進修獲授香港中文大學語言學碩士、教育碩士同教育博士、香港浸會大學中國語言及文學碩士學位。

爭議
--

### 上位途徑奇怪

蔡若蓮參加第6屆香港立法會選舉落敗之後，突然之間因被香港政府委任而變得位高權重；得唔到選民支持嘅人被揀嚟做大官一事，引嚟大眾泛民主派反感。

### 推行反法政策及將粵語形象妖魔化

蔡若蓮努力噉改動香港教育制度，推崇普通話，貶損廣東話，話講後者嘅兒童係惡魔，又發表粵語唔係中國法定語言嘅謬論——理論上違反香港基本法及中共憲法，實際上受中共中央力撐。

### 大仔跳樓自殺，引起香港教育大學涼薄大字報事件

2017年9月7號中午，佢嘅大仔潘匡仁跳樓自盡，同日晏晝，香港教育大學嘅民主牆有兩個男仔貼咗「恭喜蔡匪若蓮之子魂歸西天」嘅冒犯性標語，呢家嘢隨即引起香港社會各界高度關注，重引發香港教育大學涼薄大字報事件，特首林鄭月娥予以強烈譴責，又因為教大洩露閉路電視片段而惹嚟軒然大波。教大校方响事發後，曾經宣稱張貼者身份唔明確，又以保護張貼者身份為由拒絕報警。校方自行調查三個月後，證實係教大校內學生做嘅。教大校方重話，嗰兩名學生唔係主修教育學科，認為佢哋唔會成為教書先生。

部分公職
----

* 大灣區共同家園青年公益基金顧問

參考
--

1. ↑  〈蔡若蓮落選當副局 劉江華:理念一致就可以〉. *www.bastillepost.com*. 2017-08-03. 喺2022-07-31搵到.
2. ↑  〈打壓母語！香港新任教育局長：廣東話是中國方言 「講粵語是惡魔」 | 中國〉. 《Newtalk新聞》 (中文). 臺灣. 2022-06-27. 喺2022-07-31搵到.
3. ↑  〈關於我們〉. 《大灣區共同家園青年公益基金》 (tc). 喺2024-03-19搵到.`{{cite web}}`: CS1 maint: unrecognized language (link)

出面網頁
----

* GovHK 香港政府一站通：教育局局長 蔡若蓮, JP

| * 睇
* 傾
* 改
**香港特別行政區行政會議成員** |
| --- |
| 主席 | 

|  |  |
| --- | --- |
| 行政長官 | 李家超 |

 |
| 官守議員 | 

|  |  |
| --- | --- |
| 司長 | 陳國基 ·  陳茂波 ·  林定國 |
| 副司長 | 卓永興 ·  黃偉綸 ·  張國鈞 |
| 局長 | 楊潤雄 ·  曾國衞 ·  許正宇 ·  鄧炳強 ·  謝展寰 ·  丘應樺 ·  盧寵茂 ·  林世雄 ·  甯漢豪 ·  何永賢 ·  楊何蓓茵 ·  蔡若蓮 ·  孫東 ·  麥美娟 ·  孫玉菡 |

 |
| 非官守議員 | 

|  |  |
| --- | --- |
| 召集人 | 葉劉淑儀 |
| 成員 | 李國章 ·  林健鋒 ·  張宇人 ·  廖長江 · 馬時亨 ·  任志剛 ·  湯家驊 ·  林正財 ·  劉業強 ·  鄭慕智 ·  梁高美懿 ·  陳健波 ·  陳清霞 ·  高永文 ·  吳秋北 ·  陳克勤 |

 |



|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
想搵第二個意思嘅話，請睇**路 (搞清楚)**。
路
2019 年喺澳門氹仔影到嘅一幅相，現實嘅街同路好多時都唔係直線。
**路**與**道**，由甲處通去乙處，供人行，或車馬等行，行綫穏定，可以反覆來回。甚至鋪靚，防風雨沖散，草木侵道，亦方便行走。古代有名，多數都叫道，如馳道、驛道，近代相反，多數叫路，如公路、馬路。亦有合稱**道路**。

今下道與路，以汽車為主，按行速闊窄亦有分級。當然亦有專門行人，行單車，或者騎馬嘅路。由於地勢唔同，山水阻隔，或者安全，交通暢順等，會起橋、隧道等。

山地來講，人可以行梯，馬亦行到。而汽車，就唔行得太斜，故此山地車路，都要起得份外兜轉，以減斜度。

亦有道路，近代專門，如**鐵路**或**鐵道**，鋪鐵軌行車。或水上行舟，水面窄，多船行，叫**水道**或**水路**，又或者**航道**。

名
-

道字金文，行字中間夾首夾止。行原指十字街口。道，引伸做所行之綫。

路字金文，足與各，「各」有「入」同「到」之意。路，引伸做行到某處。

所以兩者互通，終指行綫。有時合稱**道路**。

**徑**，車行唔到嘅路，人馬等可以通行。

英文**road**，出自古英文rād，馬背上之旅程。與騎馬**ride**同源。所以繙做**馬路**。[未記出處或冇根據]如今多指**車路**。

睇埋
--

* 小路
* 山路
* 馬路
* 行人路
* 古道
* 馳馬徑
**2016年岡比亞政治危機**響第8屆岡比亞總統選舉搞完之後發生。

背景
--

岡比亞2016年12月舉行總統選舉，巴羅勝出，大選結果得到國際社會接受，西非經濟共同體亦都支持巴羅，但係總統賈梅拒絕落台，要求搞多次選舉，重宣布全國進入緊急狀態九十日。

發展
--

聯合國安理會通過決議，要求岡比亞進行和平有序過渡，將權力移交畀贏出總統選舉嘅巴羅。1月19號，西非塞內加爾軍隊開入岡比亞，確保岡比亞新總統巴羅順利接掌權力。而巴羅就響塞內加爾嘅岡比亞大使館宣誓就職，佢響就職演講到下令岡比亞所有軍隊留響軍營。後來由畿內亞總統孔戴牽頭響1月20號上晝做最後斡旋行動。而西非各國領袖要求喺選舉輸咗嘅現任總統賈梅，響1月20號中午之前交出權力，唔係就用聯合國支持嘅地區力量，將佢驅逐，但係響中午之前，各國響岡比亞嘅軍隊唔會繼續推進。不過尼日利亞軍方就話，會派偵察機飛去岡比亞上空。

賈梅要求將交出權力期限推遲幾嗰鐘。得到聯合國支持嘅西非經濟共同體部隊，已經入咗岡比亞待命，並發出最後通諜，要求賈梅交出權力。共同體入面兩國領袖去到當地，再做最後努力斡旋。而在位廿二年嘅賈梅，響談判期間話願意落台，條件係唔再向佢追究刑責，同埋可以留喺家鄉。冇耐賈梅就響國營電視台發表講話，話作出良心決定，決定放棄領導國家確保國家和平，重感謝全國人民。之後搭飛機離開統治咗廿二年嘅國家，將權力交畀選舉入面贏出嘅巴羅，結束政治危機。另一方面，西非部隊已經去到岡比亞首都班珠爾，準備總統巴羅由鄰國塞內加爾返來。

後續
--

1月23號，岡比亞總統巴羅嘅顧問話，響選舉輸咗嘅總統賈梅離開國家之後，當局發現國庫超過一千一百萬美金唔見咗，國家陷入財困。有報道話，響賈梅離開國家嗰晚，見到有好多架名貴汽車同其他物品運到一架貨機到。

1月26號，總統巴羅已經啟程返國，將會出席簡單歡迎儀式，比較大型嘅正式歡迎儀式會響稍後舉行。民眾寄望佢兌現競選承諾，將國家以往嘅專制統治撥亂反正。

參考資料
----

1. 1 2  （繁體中文）西非各國促岡比亞總統賈梅周五中午前落台　否則動武，香港電台，2017年1月20號。
2. ↑  （繁體中文）岡比亞敗選總統要求推遲交出權力期限，香港電台，2017年1月21號。
3. ↑  （繁體中文）岡比亞敗選總統賈梅稱願意交出權力　確保國家和平，香港電台，2017年1月21號。
4. 1 2  （繁體中文）岡比亞前總統離國後　當局指國庫逾1100萬美元失蹤，香港電台，2017年1月23號。
5. ↑  （繁體中文）民眾寄望掌權後撥亂反正，香港電台，2017年1月26號。
**2022年巴西大選**喺10月2號同10月30號進行，選出巴西總統同副總統、全部眾議院議席、三分之一參議院議席同全國所有州長。

總統選舉
----

現任總統波索拿諾競逐連任，任內嘅政見同發言都好偏鋒，佢喺2018年選嗰陣隸屬社會自由黨，但係到2019年退黨另組巴西聯盟（Aliança pelo Brasil），不過呢個黨因為收唔夠簽名數支持組黨，最後呢個黨解散，佢就喺2022年改為加入國會嘅右翼政黨自由黨出選。

而左翼嘅主要總統候選人就係前總統盧拉，佢之前喺2002年至2010年已經做過兩任，今次爭取佢第三個總統任期（巴西法例只係限定一個人唔可以連續做多過兩任），佢試過喺2017年因為涉嫌貪污被判坐9年半監，不過喺2019年已經放返出嚟，重被判冇罪。

選前民調顯示，盧拉支持率比較高，但唔過半，波索拿諾同盧拉相差大約10%。第一輪選舉入面，盧拉有48.43%得票，而波索拿諾就有43.20%得票，兩人要喺10月30號嘅第二輪選舉再分高下。

臨近第二輪選舉嘅日子，兩個人之間差距越嚟越窄，最後盧拉以唔夠2%嘅差距贏咗波索拿諾，第三度選贏總統。

眾議院選舉
-----

眾議院選舉喺10月2號舉行。波索拿諾隸屬嘅自由黨喺513席當中攞到99席，成為議會最大黨，加上兩個盟友——進步黨同共和國黨分別攞到47席同40席，合共攞到186席。

而盧拉嘅政黨聯盟「巴西希望」就有81席，當中工人黨就佔咗69席。

參議院選舉
-----

參議院選舉喺10月2號舉行，會改選參議院嘅27席。波索拿諾嘅政黨聯盟「為巴西利益」喺27席當中攞到13席。而盧拉嘅「巴西希望」就得工人黨攞到4席。

選後
--

起初波索拿諾唔肯認輸，但就應承會按照憲法進行權力交接，結果佢嘅支持者喺全國各地都有示威。

參考資料
----

1. ↑  〈巴西前總統勞拉涉貪判刑九年半〉. *hk.news.yahoo.com* (中文). 喺2022-11-21搵到.
2. ↑  〈巴西總統盧拉的第三個任期，會是盧拉主義的最後一幕嗎？〉. *hk.news.yahoo.com* (中文). 喺2022-11-21搵到.
**朱執信**（粵拼：zyu1 zap1 seon3；1885年10月12號—1920年9月21號），名**太符**（taai3 fu4），字**執信**（zap1 seon3），廣東番禺（而家係廣州）人，鄉下喺浙江杭州蕭山區，係近代中國資產階級革命家同理論家。1920年，佢喺東莞虎門幫孫中山剷走桂軍嗰陣，俾桂軍亂槍射死咗。佢死咗之後留低咗《朱執信集》響度。

生平
--

* 1902年：佢入咗廣州教忠學堂入面學嘢，重喺學校入面搞群智社。
* 1904年：佢去咗日本留學，跟住嗰年籌劃咗同盟會，重幫手出《民報》同改良派一齊傾點打仗。
* 1906年：朱執信返到中國之後就嚟咗廣東省廣州市，喺軍隊入面靜鷄鷄噉搞活動。
* 1908年，同趙聲、鄒魯等人一齊負責搞廣州新軍起義嗰陣因為單嘢穿咗煲，所以最後肥佬咗。
* 1910年：再同趙聲、鄒魯等人一齊負責搞廣州新軍起義，但都係肥佬咗。
* 1911年4月：佢參加咗由黃興搞嘅廣州起義（黃花崗之役）嚟做「敢死隊」，去打督署，點知肥佬咗，就走咗去香港避難。
* 1911年嘅辛亥革命爆發咗之後，由於佢摟埋黨入面啲人同軍隊一齊搞廣東光復，最後朱執信做咗國民軍政府嘅參議院長、審計院院長等呢啲職位。
* 1913年之後，朱執信積極參加孫中山領導嘅反袁鬥爭，重加入埋中華革命黨。
* 喺1917年嘅護法運動入面，佢負責幫孫中山嘅大元帥府，嚟搞軍事聯絡工作。之後嗰年跟埋孫中山去咗上海度做《民國日報》同《建設》雜誌嘅編輯，嚟搞五四運動同新文化運動。

死
-

受到孫文嘅指令，朱執信喺1920年6月份就派到福建省漳州市入面趕嗮啲桂系軍閥走。返到廣州之後就準備出兵躝嗮啲桂系軍走。但係1920年9月21號，佢喺東莞虎門為咗定住桂軍同東莞民軍嘅衝突期間，俾人亂槍打死咗，終年35歲。

身後
--

由於朱執信突然死咗，搞到孫文喺軍事入面，又冇咗個緊要嘅架撐，搞到學軍事嘅蔣中正，就喺孫中山面前猛咁提高咗佢嘅地位。而孫文畀蔣中正嘅電文入面話：「執信突然死咗，搞到冇咗左右手噉，我嘅黨入面又冇乜人既識軍又可以有心噉睇人嘅。唯一就要靠嗮你喇（因為你識軍事嗰行）。」而蔣中正就喺《祭總理文》入面話：「孫中山，麻煩將執信嘅任務交畀我喇。」

以「執信」命名嘅嘢
---------

廣州嘅執信南路朱執信先生墓道
執信中學嘅正門上海嘅執信西齋
### 馬路

內文：執信南路同執信路 (東莞)
喺廣州街頭，有一條馬路係叫「執信南路」。佢係廣州市入面比較少見用人名嚟做路名嘅馬路。而喺東莞亦有一條叫「執信路」嘅馬路。

### 執信中學

內文：執信中學
孫中山喺朱執信死咗之後，為記念佢幫手搞民主革命嘅功勞，就用咗佢嘅名，喺廣州市辦咗間執信中學。喺學校啱啱開辦無耐，重有衣冠塚擺喺學校入面。喺每年嘅4月4號至4月5號，都有好多老師、學生同舊生嚟拜佢。

### 朱執信墓

內文：朱執信墓
喺朱執信死咗之後，佢嘅主墳就葬咗喺先烈東路嘅沙河頂（而家6號綫嘅沙河頂站B出入口東北邊冇幾遠嗰度），而家係廣州市文物保護單位。但係主墳因為成日俾白蟻搞搞震先至搬咗去執信中學入面，而之前執信中學入面嘅衣冠塚就喺家吓嘅沙河頂。

### 執信西齋

喺上海交通大學嘅徐匯校區入面，重見到有間執信西齋響度。

故居
--

汪氏隨山館，原本喺豪賢路同倉邊路交界位，被清拆起成市房管局大樓。

出面網頁
----


維基同享有多媒體嘅嘢：  
**朱執信**

* 朱執信喺分面應用主題詞表識別碼嘅資料 改維基數據
* 朱執信喺虛擬國際權威檔案識別碼嘅資料 改維基數據
* 朱執信喺Freebase嘅資料 改維基數據
* 朱执信 广州市地方志
* 民主革命家朱执信遇难 历史上的今天 - 1920年9月21日 (庚申年八月初十)
* 朱执信 广州英烈网

|  |  |
| --- | --- |
| 權威控制 | 
* WorldCat
* VIAF: 45695322
* LCCN: n84033469
* ISNI: 0000 0000 8450 0731
* GND: 17277800X
* SUDOC: 146998235

 |
食番町喺日頭（左）同埋晚黑（右）時嘅景象
**食番町**（粵拼：sik6 faan1 ding1；日文：**食番町**たばんまち(Taban Machi)；英文：**Ichiban Street**）係中國廣東佛山一商業步行街，2020年9月21號開業，喺南海區大瀝鎮嘅潯峰洲入面，南靠教育路；北靠體育路；西靠沙溪路；東靠西環高速公路。

呢條步行街東邊冇幾遠就係廣州白雲區金沙洲，西邊冇幾遠就係南海泌沖，北邊對面就係南海萬達廣場潯峰洲店，入面嘅裝飾好似日本東京銀座啲寫字樓同商業街噉。開業期間嗌過**一番街**（jat1 faan1 gaai1；日文：**一番街**いちばんかい(Ichiban Kai)）個名。佢之所以出名，係因爲2020年中華人民共和國國慶同中秋雙節期間俾日本媒體關注。不過隨後開業無耐，因部份商舖掛咗抗日戰爭期間用嘅大日本帝國軍旗同埋抄襲日本文化而好快停運整頓，隨後店舖改掛中華人民共和國國旗同改咗部份抄襲嘅元素而喺同年11月26號改名做**食番町**而重新開業。家下亦係廣州白雲同佛山南海之間比較旺嘅商業地方。

攷
-

1. ↑  〈広東省に突如出現した日本街「一番街」　ネットで賛否両論＝中国メディア〉. exciteニュース. 2020-09-28.
2. ↑   bilibili上面嘅影片
3. ↑  〈中国に「新宿歌舞伎町」出現？　写真映えすると人気〉. 《産経フォト》. 2020-10-05.
4. ↑   YouTube上面嘅嘅影片
5. ↑  〈中国で"日本風"が大人気　一方で批判も〉. 日テレNEWS24. 2021-01-13.
6. ↑  〈佛山仿日街遭整改 掛星旗遮招牌 打卡熱點變「死城」〉. 《中國新聞組》. 世界新聞網. 2020-10-05.
7. ↑  〈佛山翻版一番街被整改 遮招牌廣告拆道具〉. 星島日報. 2020-10-07. 原著喺2021-09-01歸檔. 喺2021-09-01搵到.
8. ↑  〈日本の街並み模した商店街が閉鎖、仏山市〉. NNA ASIA. 2020-10-19.
9. ↑  广东这个地方山寨"日本一番街"，结果扑晒街… 360Doc个人图书馆
10. ↑  广佛拍照｜一番街改名食番町后拍照还香吗？ 小红书
披頭四
**披頭四樂隊**（**The Beatles**，亦譯作「甲殼蟲樂隊」，因團名 Beatles 嚟自甲蟲 Beetles 嘅典故）係嚟自英國利物浦嘅四人搖滾樂隊組合。佢哋喺1962年同 EMI 百代唱片公司簽約錄製唱片。1963年初，單曲唱片《Please Please Me》登上英國排行榜嘅首位。1964年，披頭士首次去到美國演出。1966年喺東京嘅日本武道館舉行咗大規模嘅音樂會，1966年8月29號晚喺三藩市舉行最後一場嘅收費現場音樂會。1970年4月10號，成員保羅麥卡尼個人專輯中嘅話畀媒體視為宣布樂隊解散，1970年12月31號，保羅正式起訴樂隊其他三位成員，要求結束樂隊合作同埋指明管理並分配樂隊財產嘅正式人選。

披頭四最後一首出嘅歌係2023年出嘅 《Now And Then》，由1994年小野洋子交畀樂隊其他三位成員嘅 Demo，經人工智能分開人聲同鋼琴聲之後重新錄音。

成員
--

* 約翰連儂（John Lennon）——結他手、主音歌手
* 保羅麥卡尼（Paul McCartney）——低音結他手、主音歌手
* 佐治夏里遜（George Harrison）——結他手、歌手
* 靈高史達（Ringo Starr）——鼓手、歌手

睇埋
--

* 胡椒中士寂寞芳心俱樂部樂隊

出面網頁
----


維基同享有多媒體嘅嘢：  
**披頭四**

* The Beatles Official site
* The Beatles Discography
* The Beatles Interviews Database
* The Beatles songs in the Charts

攷
-

1. ↑  Murray, Oliver; Clyde, Jonathan; 等 (2023年11月3號). *The Beatles - Now And Then - The Last Beatles Song (Short Film)* (英文). The Beatles. 喺2023年11月4號搵到.
2. ↑  Beato, Rick (2023年11月3號). *The Beatles "Now And Then" My Reaction & Breakdown* (英文). 喺2023年11月4號搵到.
直升機場
示意圖
新宿グリーンタワービル屋上にあるヘリパッド。右下に最大許容重量表記がある。有重量標記
Helipads on the flight deck of USS San Antonio甲板上直升機場
**直升機場**，着陸地一種，畀直升機升降。直升機唔似飛機要跑道，有細塊地方就可以起飛降落。有時甚至可以臨時搭個臺，就可以升降。

有唔少其他名，**直升機坪**、**直升機升降坪**、**直升機降落場**、**直升機停機坪**等。

場可以起開唔同地方，只要有啲開揚，唔易撞到就可以。開塊平地，山上得，海邊得，共用場地得，大廈天臺得，船上都得。豪華大廈大宅酒店常見，當的士咁搭，亦有用來火災逃生用。好似海上鑽油臺，就會起來直升機交通。有唔係直接實地，而升高搭個平臺，就叫**直升機甲板**。

直升機場方便速速運傷者。緊急地方，好似醫院咁都可能有。運送差人，差館可能有。軍兵卒，兵房有亦可能有。而當今水軍船艦必備。

一般場上畫咗圈工字咁，實情圈中間取自英文字H，代表直升機。有時天臺嗰啲，就寫埋限幾重，限轉到幾大。有啲地方航空管理管埋直升機場，有編號。

直升機大多數細架，然而軍事會用啲好大架，垂直升降飛機，就有更大直升機場，叫**垂直機場**，慳返跑道位。

攷
-

1. ↑  "Home". *Portable Helipads* (英國英文). 喺2024-03-29搵到.
2. ↑  FAA Advisory Circular 150/5390-2B 互聯網檔案館嘅歸檔，歸檔日期2009-11-23. page 51
**劉天正**（英文：Timothy Lau），香港傳統親中陣營民建聯黨員，前任中西區區議員盧懿杏嘅徒弟，曾經做過10年電台兒童節目主持，亦曾經參選第6屆香港區議會選舉，第9屆青年民建聯秘書長。

爭議
--

### 疑失實指控區內法團

武漢肺炎疫情期間，佢曾經聲稱均益大廈二期業主立案法團管理委員會（管委會）可恥，話佢哋因為政治問題拒絕民建聯將口罩送到住戶信箱，但管委會之後反駁，話劉天正從來無向管委會申請派口罩。

### 武漢肺炎疫情期間侮辱被隔離人士

武漢肺炎疫情期間，政府不時突然封區，禁止居民外出配合政府嘅檢疫工作。而家住西營盤均益大廈嘅中西區區議員葉錦龍，喺2021年3月31號，就要往隔離酒店檢疫。但當佢同其他居民登上往隔離營嘅巴士嗰陣，民建聯楊學明就喺旁邊大笑，叫葉錦龍「入到去要生生性性做人」，而劉天正亦喺旁邊大聲譏笑，又話「有病毒傳染他人就唔好」。葉錦龍批評，佢哋兩個咁做係侮辱所有要強制檢疫、不幸感染武漢肺炎病毒嘅人，包括今次嘅相關住戶，亦影射「所有於懲教院舍的人等同染疫」，其心可誅。葉錦龍又話，政府嘅抗疫隔離等同懲罰性監禁。

選舉經歷
----

2023年12月，劉天正參選2023年香港區議會選舉，喺三會委員可以互相提名都唔當係利害衝突嘅制度下，佢終於成為中區區議員。

參考
==

1. ↑  〈李八方online︱民建聯敗將聲稱被拒派口罩 均益二期管委會秘書轟屈得就屈 ｜ 蘋果日報〉. 《Apple Daily 蘋果日報》 (香港中文). 原著喺2020-12-20歸檔. 喺2021-04-01搵到.
2. ↑  〈Emily Online｜葉錦龍赴酒店檢疫 民建聯楊學明：入到去生生性性做人 (22:31) - 20210401 - 港聞〉. 《明報新聞網 - 即時新聞 instant news》 (繁體中文). 喺2021-04-01搵到.
3. ↑  〈武漢肺炎︱民建聯敗將涉譏笑隔離區議員如入獄：去到要生生性性做人 ｜ 蘋果日報〉. 《Apple Daily 蘋果日報》 (香港中文). 原著喺2021-04-02歸檔. 喺2021-04-01搵到.
4. ↑  〈區議會選舉｜地區直選結果出爐　一文看清當選人名單〉. 《明報新聞網》 (繁體中文). 喺2023-12-12搵到.
想搵音樂嘅話，請睇**受難曲 (音樂)**。

《**受難曲**》（***The Passion of the Christ***）係一部2004年美國聖經電影，由高爾夫做導演，故事根據英語受難嘅事件。主演係彭維納、溫卓穎、李穎婷。

主要情節
----

《受難曲》是講述納匝肋（拿撒勒）人耶穌受難前十二小時的痛苦經歷。電影故事由革責瑪尼莊園（客西馬尼園）開始。耶穌與十二門徒吃完最後的晚餐後，門徒伯多祿（彼得）、雅各伯（雅各）、若望（約翰）三人跟隨耶穌來到革責瑪尼莊園祈禱。耶穌知道自己將要受死，非常難過，求父親（天父）將這杯（上十字架受死）挪去，但是耶穌更願意順服天父的計畫──上十字架受死，而魔鬼在旁邊看好戲，自以為已得勝。耶穌如此禱告三次，並責怪門徒為何不能與祂同心禱告；禱告完後，耶穌被門徒猶達斯（猶大）出賣，耶穌被捕並被帶回耶路撒冷城內，接受大司祭蓋法（祭司長該亞法）的審判。大司祭指控耶穌自稱天主之子（神的兒子；上帝之子），為異端，犯了褻瀆神的行為，並應判死刑。

大祭司帶耶穌到羅馬帝國駐猶太行省的總督府，並向羅馬總督比拉多（彼拉多）道出耶穌的罪名。總督有一個慣例，每逢逾越節都會隨群眾要求，釋放一名囚犯。比拉多給公眾選擇釋放殺人犯巴辣巴（巴拉巴）抑或是耶穌。猶太群眾選擇釋放巴辣巴，並要求處決耶穌。

比拉多於是判耶穌行鞭刑以作懲戒，但當羅馬士兵鞭打耶穌後，亦未能平息群眾，群眾要求判耶穌釘十字架。比拉多見無濟於事，恐群眾生亂，就拿水在眾人面前洗手，表示撇清責任，然後吩咐百夫長做猶太人所想的去做。

耶穌背著十字架，經過了耶路撒冷的街道，到了哥耳哥達（各各他）。耶穌經歷最後掙扎，明白祂的父親（天父）為甚麼捨棄他，並在耶穌的母親，聖母瑪利亞（馬利亞）面前，被釘在十字架上。耶穌斷氣之時，地面震動，看守的羅馬軍隊因害怕逃回城內，只留下在十架前的百夫長。殿裏的幔子裂開為二，使該亞法和祭司都惶恐。最後，耶穌從死裏復活，並走出墓穴。

主要角色
----

| 演員 | 角色 | 註解 |
| --- | --- | --- |
| 彭維納 | 耶穌 | 主角，基督。 |
| 溫卓穎 | 瑪利亞 | 耶穌的母親。 |
| 李穎婷 | 抹大拉的馬利亞 | 耶穌的女追隨者。 |
| 徐偉成 | 彼拉多 | 羅馬帝國猶太省總督；審問及判處耶穌。 |
| 李麗秀 | 克勞迪婭（英文：Pontius Pilate's wife） | 彼拉多的妻子，試圖說服其丈夫釋放耶穌。 |
| 葉泳兒 | 該亞法 | 猶太希律聖殿大祭司。 |
| 李志明 | 希律 | 大希律王之子，代表羅馬帝國統治加利利與比利亞兩地區的分封王；審問耶穌。 |
| 吳俊穎 | 撒但 | 魔鬼 |
| 馮剛毅 | 使徒約翰 | 耶穌十二門徒之一。 |
| 王莉莉 | 使徒彼得 | 耶穌十二門徒之一。 |
| 徐以諾 | 加略人猶大 | 耶穌十二門徒之一，後來出賣耶穌。 |
| 李清心 | 巴拉巴 | 獲省總督釋放的罪犯/叛軍。 |

歌曲
--

香港：

〈**天仙近**〉主唱：廣東衛視

〈**做赤子的密友**〉主唱：廣東衛視

〈**展翅翱翔**〉主唱：南方小記者

外界反應
----

影片採用了《聖經新約》的觀點。上映后这部电影得到了多方面的的关注和争论，主要争论包括和《聖經新約》细节的不吻合，画面过于血腥，和来自猶太人方面的不满。另外梅爾·吉勃遜之父，宗教活动家胡敦·吉勃遜否认猶太人曾经被种族灭绝大屠杀的观点，對該片造成的影响也受到外界猜测。

一些自由派基督徒和猶太學者批評這部電影。有些認為它宣傳反猶太主義，因为它以受難戲劇為依據，而這一直以來都觸動到反猶太情緒。一些基督教學者批评這電影偏離《新約聖經》的原來故事。電影中很多場面和細節的意念都來自19世紀一位天主教修女Anne Catherine Emmerich的書《我們主耶穌基督的苦痛受難》（The Dolorous Passion of Our Lord Jesus Christ）。

在問及電影會否冒犯了猶太人時，梅爾·吉勃遜回應：「沒這個意思。我只想要道出事實。我希望使它盡可能忠實。不過，當你思考基督降世的原因，他被釘死——是為所有人犧牲，為所有人受苦。所以，真的，犯了過錯的人，要回想在耶穌被釘死中自己的份兒，回想自己的過犯。」與《紐約客》杂志的訪問中，他說把電影中一段猶太教大祭司該亞法的片段剪去了 (該亞法要求彼拉多在罪狀牌上寫「他稱自己為猶太人的王」而不是「猶太人的王」，彼拉多回答我所寫的已經寫了)，因為「他們會追趕我到我家，他們會來殺掉我。」

不是所有人都同意电影有反犹太主义。本身是犹太人的影评人 Michael Medved 看了电影的初剪接版本后说：「我看这电影显然没有任何反犹太的意图。」更有一些自由派的人出来支持梅尔·吉布森，宣称传统天主教观点本身不是反犹太的，而且梅尔也从没有称族偏见的纪录。很多基督教福音派牧师称赞电影忠于原文。电影也有映出耶稣教训群众要爱敌人，和耶稣为迫害他的犹太祭司祷告的场面，这些都显示电影的讯息是爱和宽恕，和反犹太主义截然相反。

與傳統故事不同處
--------

電影中的一些描述並沒有出現在有關英語受難的記載。電影開頭的客西馬尼園的一幕，撒但出現並嘗試引誘正在禱告的耶穌。耶穌接着把撒但派出的蛇踏死，這印證了中有關彌賽亞的預言，但四福音都沒有記載耶穌這一個動作。此外，出賣耶穌的加略人猶大上吊自殺前，被魔鬼化身的許多小孩折磨。電影也關注羅馬皇帝提庇留·凱撒和彼拉多的關係，透過彼拉多和他的妻子講及提庇留皇帝的命令防止猶大地的騷亂。電影清楚指出古利奈人西門是一個猶太人，西門因為羅馬士兵沒有阻止圍觀者毆打耶穌時而和他們對峙，一位士兵以不屑的語氣稱他為猶太人，雖然珠江福音只提及他的名字和出生地。

其他獨有情節包括一個在十字架上嗤笑耶穌的強盜被烏鴉啄去一隻眼，和插敘耶穌當木匠時替羅馬人造桌子。耶穌受鞭打時，撒但抱著魔鬼嬰兒是在模仿傳統的瑪利亞繪畫，是要突顯出魔鬼把原為美善的變為醜惡。

外部連結
----

* 《受難曲》喺互聯網電影資料庫嘅資料（英文）
* 喺AllMovie了解《受難曲》（英文）
**ASMPT**（英文：**ASMPT Corporate**，港交所：00522、OTCBB：ASMVY，以前叫**ASM太平洋**（**ASM Pacific Technology Limited**））係一間喺香港交易所上市嘅工業公司，喺開曼群島註冊，總部設喺新加坡。主要業務係設計、造同埋賣半導體工業用嘅架生、工具同埋材料。現任行政總裁係黃梓达。

歷史
--

ASM太平洋1975年係林師龐喺Arthur del Prado（英文：Arthur del Prado）嘅投資下喺香港成立，係日本以外亞洲第一間半導體架生公司，開頭公司嘅業務係喺亞洲代理半導體物料同架生嘅銷售。

1989年1月，ASM太平洋喺香港聯交所上市。

2010年，ASM太平洋買咗西門子公司旗下嘅Siemens Electronics Assembly Systems（德文：ASM Assembly Systems）（簡稱：SEAS），拓展電子裝嵌系統市場。收購價係1歐元，ASM太平洋重應承會向SEAS增資2.02億元，重會喺三年之內再提供2.02億元貸款融資。

2022年8月，ASM太平洋為咗避免同ASM國際（ASM International）混淆而改名做ASMPT，並將公司分為半導體解決方案（Semiconductor Solutions）同表面貼裝技術（中文：表面安装技术）解決方案（SMT Solutions（德文：ASM Assembly Systems））兩個部門。

歷任總裁
----

* 林師龐博士（–2006年12月）
* 李偉光（2007年1月–2020年5月）
* 黃梓达（2020年5月–）

參考資料
----

1. ↑  About ASMPT - ASMPT Corporate
2. ↑  A tribute to Arthur del Prado - The Chip History Center
3. ↑  VLSIresearch’s CHIP MAKING INDUSTRY HALL OF FAME 互聯網檔案館嘅歸檔，歸檔日期2017年1月2號，. VLSI Research Inc.
4. 1 2  ASM太平洋創辦人林師龐：科技靠人和！ - 信報財經月刊 hkej.com
5. ↑  ASM上季賺6.8億破紀錄 買西門子業務 30年來首收購 互聯網檔案館嘅歸檔，歸檔日期2018年2月14號，. 蘋果日報，2010年7月30日。
6. ↑  ASMPT Marks Latest Milestone with Global Rebrand - ASMPT Corporate
7. ↑  PRESS RELEASE - ASMPT Marks Latest Milestone with Global Rebrand
8. ↑  ASM Pacific's CEO to retire - EDN
9. ↑  ASM太平洋李偉光將退任行政總裁 - 信報

拎
-

* ASMPT Corporate
聖言中學
**聖言中學**（Sing Yin Secondary School，簡稱**聖言**或**SYSS**）係香港一間天主教英文男子中學，喺九龍新清水灣道38號。佢係觀塘區Band 1名校之一。

歷史
--

聖言中學係由甘百德神父籌辦同監建嘅，甘神父其後更出任該校校長同校監二十幾年。

「聖言」呢個名係源自若望福音第一章「在起初已有聖言」。

「聖言」係指天主聖子降生成人，即係耶穌基督。作為基督徒嚟講，佢就係道路、真理、生命。作為一間天主教學校，聖言中學特別注重道德教育同社區服務。該校嘅辦學目標係「扶助學生確立一套圓滿嘅價值觀，以活得富有意義，並且成為社會嘅真正棟樑。」

### 大事

1966年，聖言會準備成立聖言中學，派甘百德神父到任。

1970年，學校正式成立，重收咗 370 個中一同中二學生。同年，藍田聖保祿中學建校，校舍借畀佢開辦中一。

1971年，聖言中學校舍落成啟用，校舍又借畀觀塘瑪利諾書院上堂。

1974年，聖言中學第一屆 135 個中五生畢業。

1975年，成立學生會。

1976年，開始喺中六招收女仔。

1977年，第一屆24個中七理科同學畢業。

1978年，第一屆中七文科同學畢業。1980年，成立舊生會，首任會長係鄭炎潘。

1990年，衛奕信夫人到訪聖言中學。

1993年，甘百德神父榮休。羅禮善神父接任校監，黃慧賢接手做校長。

1993年，因為新中六收生辦法，唔收得女仔讀中六。

1995年，胡振中樞機到聖言中學主持感恩祭。

1997年，教育署批准學校繼續用英語授課。

1998年，中四開多一班理科（三理二文），重推行文中有理，理中有文嘅課程改革。

1999年，成立家長教師會，第一屆主席係陳策樑。

2001年，黃慧賢離任校長，移民澳洲，由原本嘅副校長郭弼接任。

2002年，羅禮善神父離任校監，由林永基神父接任。

2003年，聖言會創立人楊生神父同聖言會第一位傳教士福若瑟神父封聖大典。同年，陳日君主教、湯漢輔理主教同陳志明（中文：陳志明 (宗教人物)）副主教蒞臨主持封聖典禮。

2003年，中六開多一班理科（二理一文），下年中七都係二理一文。

2004年，學會同學生組織多到五十五個。

2005年，三十五周年校慶。

2006年，學校外評。

2009年，聖言申請遷校成功，並喺2011年9月由藍田安田街11號舊校舍搬入佐敦谷新校舍。

2010年，四十周年校慶。

2013年11月，聖言中學畀美國綠色建築物委員會評為兩間「2013年全球最綠學校」之一。

2015年，四十五周年校慶。

2020年，金禧校慶。

環境同設施
-----

聖言中學嘅舊校舍係一座5層高（唔計地下同天台，計埋就有7層）嘅U字形校舍，向平田邨方向有一個3層高嘅附翼（禮堂）。體育設施有2個籃球場（其中一個同時為手球場同小型足球場），2個羽毛球場，1所健身室同一面三層高嘅攀石牆。

### 課室唔夠

由於聖言中學嘅校舍係按照1960年代嘅標準建造，但中六同中七分別喺2003年同2004年每級開多一班，而且有啲課室被改作其他用途，例如電腦室（201室）、音樂室（301室）同多媒體學習室（MMLC），所以全校只得25間課室，但有31班。因此中六同中七需要轉為流動班，當其他班別到特別室上堂，就會到空出嘅課室上堂。

### 課室及設施分配

|  |  |  |  |
| --- | --- | --- | --- |
| **樓層** | **設施（主樓）** | **設施（副翼）** | **設施（室外）** |
| 天台 | 天氣站 | ── | ── |
| 五樓 | 化學實驗室、危險化學品儲存庫、實驗室助理工作室、物理實驗室、神父宿舍、教材製作中心（504室，亦都係教員室）、三間標準課室（501室、502室、503室） | ── | ── |
| 四樓 | 綜合科學實驗室、實驗室助理工作室、生物實驗室、兩間教員室、教師洗手間、學生洗手間、四間標準課室（401室、402室、403室、404室） | ── | ── |
| 三樓 | 視覺藝術室、圖書館、副校長室、音樂室（301室）、五間標準課室（302室、303室、304室、305室、306室） | 學生儲物櫃、禮堂樓座 | ── |
| 二樓 | 地理室、多媒體學習室（MMLC）、副校長室、教學助理室、學生洗手間、電腦室（201室）、五間標準課室（202室、203室、204室、205室、206室） | 學生儲物櫃、小聖堂、升學及就業輔導主任室、小課室 | ── |
| 一樓 | 儲物室、校長室、兩間教員室、校務處、教師洗手間、學生洗手間、六間標準課室（101室、102室、103室、104室、105室、106室） | 禮堂、樂器房、聖言電台廣播室 | ── |
| 地下 | 兩個珊瑚觀賞缸、學會儲物櫃、乒乓球場、健身室、醫療室、儲物室、校工室、垃圾房、接見室（社工室）、英語角、學生會辦事處、校監室、學生洗手間、|小食部、有蓋操場、更衣室、體育用品室 | 兩個羽毛球場、籃球場、手球場（亦都係兩個小型籃球場同小型足球場）、旗杆、園藝閣、停車場 |

### 相

* 做緊外牆翻新工程嘅聖言中學（2006年8月15號）做緊外牆翻新工程嘅聖言中學（2006年8月15號）
* 做完外牆翻新嘅聖言中學（2006年8月31號）做完外牆翻新嘅聖言中學（2006年8月31號）

舊生
--

* 鄧紹斌
* 鄭健和──本地著名漫畫家
* 徐樂文──第一屆泛珠三角洲物理奧林匹克競賽一等獎、國際物理奧林匹克競賽金獎
* 張仕──國際物理奧林匹克競賽銅獎
* 張嘉禧──第一屆泛珠三角洲物理奧林匹克競賽一等獎、國際物理奧林匹克競賽銀獎
* 李德文──國際物理奧林匹克競賽銅獎
* 周永強──別名：周強，電影監製，監製作品《三峽好人》榮獲2006年威尼斯電影節金獅獎
* 徐繼宗──香港著名流行歌曲作曲人
* 葉建源──香港立法會教育界功能界別議員，香港教育專業人員協會副會長
* 練錦鴻──香港司法機構主任裁判官
* 李騰駿──香港青年交流促進聯會執行主席
* 李啟豪──第三屆香港傑出學生(1987-1988),「青苗學界進步獎」導向委員會主席
* 周海峰──香港大學物理系教授

出面網頁
----


維基同享有多媒體嘅嘢：  
**Sing Yin Secondary School**

* 聖言中學校網（香港繁體）
* 天主教聖言會（臺灣正體）
* 聖言天氣站（英文）
* 聖言WeTube（香港繁體）
* 聖言VBlog（香港繁體）
* 聖言先鋒論壇（香港繁體）
緬尼吐巴喺加拿大嘅位置
**緬尼吐巴**（Manitoba，英文發音：/ˌmænəˈtoʊbə/ (幫手·個快勞)），或者叫**緬尼托巴省**，**曼尼托巴**，簡稱叫**緬省**或者**曼省**，係加拿大一省，首府兼省內人口最多城市係溫尼伯（人口1,026,241），佢東北郊嘅溫尼伯湖係加拿大境內第五大湖。

緬尼吐巴原本係英屬西北地方嘅一部份，喺1870年自西北地方劃分而出並以一個獨立省嘅地位加入聯邦。緬尼吐巴原本最早係1670年建立嘅哈得遜灣公司嘅一部分，19世紀末至20世紀初，開始有大批移民嚟到定居。

緬尼吐巴嘅標誌係一隻水牛（bison），野生水牛曾一度主宰呢個省境內嘅草原地帶。今日嘅緬尼吐巴係以農業同畜牧業為主，其與西邊嘅亞伯達同沙斯加芝灣兩省，經常被合稱為「草原三省」，係加國最重要嘅糧穀倉地帶。


維基同享有多媒體嘅嘢：
**Manitoba**（類）

維基遊埠有呢篇旅遊嘅資源：**Manitoba**

響維基新聞度有一單新聞係同呢篇文有關：  

 **Category:Manitoba**

| * 睇
* 傾
* 改
加拿大省級政區 |
| --- |
| 省 |  卑詩（英屬哥倫比亞） **BC** ·  亞伯達 **AB** ·  沙斯卡寸旺 **SK** ·  緬尼吐巴 **MB** ·  安大略 **ON** · 
 古壁（魁北克省）**QC** ·  紐賓士域 **NB** ·  諾華斯高沙（新蘇格蘭） **NS** ·  愛德華王子島 **PE** ·  紐芬蘭與拉布拉多 **NL** ·  |
| 地區 |  育空地區 **YT** ·  西北地區 **NT** ·  努那烏 **NU** ·  |

 

|  |  |
| --- | --- |
| 權威控制 | 
* WorldCat
* VIAF: 138363099
* LCCN: n79079065
* ISNI: 0000 0001 0662 3717
* GND: 4100106-0
* BNF: cb140287360（資料）
* NKC: ge422693

 |


|  |  |
| --- | --- |
| Stub icon | 呢篇加拿大地理文係楔位文。歡迎幫維基百科擴寫佢。睇 • 論 • 改 • 歷 |
**2011年6月澳門新橋區大規模停電事件**響2011年6月17號發生，係一個月入面第三次發生嘅區域性廣泛停電事故，停電時間最長去到三十八分鐘。

背景
--

2011年6月17號晏晝十二點四十五分，新橋區好多地方廣泛停電，二千幾戶受影響。澳電話係由於亞豐素街濠江小學附近一段地下高壓電纜壞咗，搞到亞豐素街、渡船街、賈伯樂提督街、美的路主教街同盧九街一帶部分用戶停電。澳電話已經即時派人搶修，重全面核查確保系統安全同供電良好，停電廿一分鐘之後陸續恢復供電，停電三十八分鐘之後全部正常。澳電對受影響用戶致歉。

時間
--

| 時間 | 事情 |
| --- | --- |
| **6月17號** | 新橋區好多地方廣泛停電。 |
| 12:45 |
| 13:06 | 陸續恢復供電。 |
| 13:23 | 全部復電。 |

影響
--

停電令到區入面唔少舖頭做唔到生意，停電響午飯時間發生，唔少食肆逼滿客人，突然停電搞到食肆員工拿手唔成世。停電冇冷氣，客人都走嗮。有食肆負責人話：「停電搞到生意大受影響，真係多得電力公司唔少。」而停電期間亦搞出笑話，響盧九街做小本生意嘅兩公婆舖頭，響停電一刻舖頭入面冇冷氣搞到好焗，老婆情急之下叫老公開風扇，但係冇電又點開？亦有電器行員工話，停電搞到佢嚇咗一跳，因為多部大型電視機突然「噗」一聲就熄嗮，以為電視機爆炸，即刻走出舖頭，好彩係虛驚一場。亦有中藥房負責人話，擺藥嘅凍櫃因為冇電唔著，幸好停電時間唔長，所以影響小啲。有珠寶金行人員因為擔心安全問題，停電之後索性拉閘，唔做住生意。停電亦影響澳門電訊三個3G服務發射機站，搞到部分室內流動寬頻受到輕微影響，話音同固網電話服務運作正常，澳門電訊冇收到任何中斷服務查詢。其餘三間流動電話服務營運商話冇受影響。數碼通話，發射機站有後備電，停電亦可以維持幾個鐘正常運作。

後續
--

### 澳電

澳門電力公司決定邀請獨立第三方全面評估澳電，包括澳電人員嘅培訓、搶修計劃同投資等，希望長遠改善停電嘅應變措施。短期措施就會加密變電站嘅檢查次數，由原來每四個月檢查一次縮短到每個月檢查一次。澳電話極度關注近期接連發生嘅三次停電事故。根據澳電嘅內部評估，三次停電事故涉及變壓器同電纜接口壞咗，唔存在結構性同系統性問題，澳門電網重係相對安全。

### 能源業發展辦公室

能源辦主任山禮度話，連續幾次停電有咩處理同罰則，佢哋會考慮，由於中午停電事出突然要時間了解。至於根據專營合約澳電要負啲咩嘢責任同情度嚴重性，山禮度冇進一步講明，亦都冇評論今次停電半個鐘澳電嘅復電工作有冇進步，補充要等澳電提交報告先分析到事件嚴重性。

參考資料
----

1. 1 2 3 4 5 6  （繁體中文）新橋區中午停電半小時澳電致歉，澳廣視，響2011年6月17號搵到。
2. 1 2  （繁體中文）停電何時了？！，澳門日報，響2011年6月18號搵到。

| * 睇
* 傾
* 改
澳門澳門停電 |
| --- |
| 2011年 | 
* 2011年6月（黑沙環）
* 2011年6月（新橋）
* 2011年6月（新橋）

 |
| 2015年 | 
* 2015年3月（黑沙環同祐漢）
* 2015年4月（澳門廣泛地區）

 |
| 2017年 | 
* 2017年8月（全澳廣泛地區）

 |
| 2018年 | 
* 2018年5月（南西灣、主教山同下環區）

 |